Mo Lotu Vakarisito sa Vakarisito Dina - Robert D. Hales\nEna Kuoramu ni Apositolo Le Tinikarua\nOqo na nona veikacivi na Karisito vei ira kece na Lotu Vakarisito nikua: “Vakani ira na noqu lami. … Vakani ira na noqu sipi.”\nNa cava na kena ibalebale mo sa Vakarisito?\nO koya sa Vakarisito e vakabauta na Turaga o Jisu Karisito, ni sai Koya na Luvena dina na Kalou, a talai Koya mai o Tamana me mai vakararawataki ena vuku ni noda ivalavala ca ena ilesilesi cecere ni loloma eda kila me Veisorovaki.\nO koya sa Vakarisito e vakabauta ni vuku ga ni loloma soli wale ni Kalou na Tamada kei na Luvena, o Jisu Karisito, sa rawa meda veivutuni, vosoti ira na tamata, maroroya na ivakaro, ka rawata na bula tawamudu.\nNa vosa Vakarisito e kena ibalebale meda taura vei keda na yaca Karisito. Eda vakayacora oqo ena noda papitaiso ka ciqoma na isolisoli ni Yalo Tabu ena veitabaki ni liga mai vei ira era taura tu na Nona lewa ni matabete.\nE kila vinaka tu e dua sa Vakarisito ni ena veitabayabaki, era sa dau vakadinadinataki Jisu Karisito o ira na parofita ni Kalou. O Jisu vata ga oqo, vata kei na Tamada Vakalomalagi, ka rau a rairai vua na Parofita o Josefa Simici ena yabaki 1820 ka vakalesuya mai na kosipeli kei na ituvatuva ni Nona Lotu taumada.\nMai na veivolanikalou kei na ivakadinadina i Josefa Simici, eda kila kina ni Kalou, na Tamada Vakalomalagi, e vakayago ena lewe kei na sui e lagilagi ka uasivi. Sa Luvena Duabau o Jisu Karisito ena yago. Na Yalo Tabu e yalo ena ituvaki vakatamata ka sa nona cakacaka me vakadinadinataka na Tamana kei na Luvena. Na Lewetolu Vakalou e lewe tolu na tamata duidui, ia ka duavata ena inaki.\nEna vunau vakaoqo ni sa noda yavu ni vakabauta, ena rawa beka me dua na vakatitiqa se veiba, me vaka ni da lewe ni Lotu i Jisu Karisito ni Yalododonu Edaidai eda sa Vakabauta Vakarisito? Ia vei ira yadua sa Vakarisito, e vo tiko e dua na taro rawarawa: eda sa mataqali tamata Vakarisito vakacava oi keda? Se eda rawa ni kaya, sa vakacava tiko beka na noda sasaga tiko meda muria na Karisito?\nMe da raica vata mada na veika rau a cakava e rua na tisaipeli Vakarisito:\n“A sa lako voli ko Jisu ena baravi mai Kalili, a sa raica e le rua e rau veitacini, ko Saimoni sa vakatokai ko Pita, kei Adriu na tacina, e rau sa viritaka na lawa ki wai: ni rau sa gonedau.\n“A sa kaya vei rau ko koya, Drau muri au mai, kau na qisi kemudrau mo drau gonedau ni tamata.\n“A rau sa biuta sara tu na nodrau lawa, ka muri koya.”1\nOi keda sa Vakarisito nikua, sa noda na madigi meda vakayacora ka sega tale ni wawa, ena gauna ga o ya, ena lewa vinaka, me vakataka rau a cakava o Pita kei Adriu ni: “rau sa biuta sara na nodrau lawa, ka muri koya.”2 Eda sa kacivi talega meda biuta na noda lawa, meda cata na ivakarau vakavuravura, vakabauta makawa, kei na itovo vakavanua. Eda sa kacivi talega meda biuta na noda ivalavala ca. “Ia ni sa qai kacivi ira mai na lewevuqa [o Jisu] …, sa kaya vei ira, O koya yadua sa via muri au, me kakua ni muria na lomana, me colata ga na nona kauveilatai, ka muri au.”3 Ni da sega ni muria na itovo sa sega ni vakalou sa itekivu tiko ni veivutuni, ka na kauta mai e dua na veisau levu me yacova ni da sa “biuta tani na gagadre ca.”4\nNa veisau oqo, e vakatokai na saumaki mai, ena rawa ga vua na iVakabula. A yalataka o Jisu: “Au sa vota vei ira na tamata na malumalumu vakayago … ; ia na noqu loloma sa rauti ira kece ga sa vakamalumalumutaki ira vei au; ia kevaka era sa vakamalumalumutaki ira ka vakabauti au, au na vakaukauwataki ira ena veika era sa malumalumu kina.”5 Ni da vinaka cake sara ena vuku i Karisito, sa veisau na keda ituvaki ka da sega tale ni via lesu ki na noda ivakarau makawa.\nSa vakakina, vei ira sa Vakarisito era na dau vakalougatataki ni ra sotava na dredre kei na luluqa. Ni dau yaco mai na bolebole veivakatudonutaki, eda na rairai temaki meda lesu ki na noda sala makawa. Ni oti na Nona Vakamatei na iVakabula, a rairai vei iratou na marama ka kaya vei iratou ni ra na kunei Koya mai Kalili na veitacini. Ni sa lesu o Pita, na iapositolo iliuliu ki Kalili, a lesu tale ki na ka a kila taumada—ki na cakacaka e dau taleitaka me vakayacora. “Au sa laki qoli,”6 a vakamacalataka, ka kauta vata kei koya e vica na tisaipeli.\nSa dina sara, ni ratou a qoli tiko o Pita kei na so tale ena bogi taucoko ka sega ni rawati e dua na ika. Ena mataka e tarava a rairai mai o Jisu ena baravi ka kacivi iratou yani e wai, “Dou viritaka na lawa ki na imatau.” Eratou a muria na tisaipeli ena waqa na nona ivakasala na iVakabula ka totolo wale na nodratou raica na veivakurabuitaki ni sa sinai bote tu na nodratou lawa. A kila o Joni na domo ni iVakabula, ka dokoulu yani i wai o Pita ka qalo yani ki vanua.7\nKivei ira sa Vakarisito era sa lesu tale ki na nodra sala, tawa dina makawa, mo ni vakasamataka mada na ivakaraitaki yalodina nei Pita. Kakua tale ni wawa. Mai rogoca ka kila na domo ni iVakavuvuli ni sa kaci tiko. Ka mo lesu sara vakatotolo Vua ka mai ciqoma tale na Nona veivakalougatataki levu.\nNi ra sa lesu yani ki vanua na veitacini, era raica sara sa vakarautaki tu na ika kei na madrai. “Dou mai katalau,”8 a kaya mai na iVakabula. Ni sa vakani ira, a tarogi Pita vakatolu, “Saimoni, na luvei Jona, ko sa lomani au se segai?” Ni sa vakaraitaka o Pita na nona loloma, a qai kerei koya na iVakabula, “Vakani ira na noqu sipi. … Vakani ira na noqu sipi.”9\nOqo na nona veikacivi na Karisito vei ira kece na Lotu Vakarisito nikua: “Vakani ira na noqu lami. … Vakani ira na noqu sipi”—wasea na noqu kosipeli vei ira na gone kei na qase, laveti ira cake, vakalougatataki ira, vakacegui ira, vakayaloqaqataki ira, ka tarai ira cake eso, vakabibi vei ira e duidui mai vei keda na veika era nanuma ka vakabauta. Eda vakani ira na Nona sipi ena noda itikotiko mai na noda ivakarau ni bulataka na kosipeli: maroroya na vunau, masu, vulica na ivolanikalou, ka vakatotomuria na Nona loloma. Eda vakania na Nona sipi ena loma ni Lotu ena noda veiqaravi ena kuoramu ni matabete kei na ilawalawa mataisoqosoqo. Ka da vakania na Nona sipi ena vuravura taucoko ena noda sa itokani Vakarisito, ena noda ivakarau ni lotu savasava ni veisiko ka qaravi ira na yada, na luveniyali, na dravudravua, kei ira taucoko era gadreva na veivuke.\nKi na vuqa eso, na veikacivi me ra sa Vakarisito e vaka me veivakasaurarataki, ka veiuabaleti talega. Ia meda kakua ni rere se yalolailai. Sa yalataka tu na iVakabula ni na vakatautauvatataki keda ena Nona cakacaka. “Dou muri au mai,” a kaya, “Au na qisi kemudou mo dou gonedau ni tamata.”10 Ni da muri Koya, ena vakalougatataki keda ena isolisoli, taledi, kei na kaukauwa meda vakayacora na Nona lewa, ka rawa kina meda kalawa mai na noda logavinaka ka cakava na veika e se bera vakadua ni da bau cakava. Oqo e kena ibalebale meda wasea na kosipeli vei ira na noda itokani, vueti ira mai era sa yali tu vakayalo, daukaulotu tudei, cakacaka ena valetabu, qarava e dua na gone e ituvaki malumalumu, lomani koya tiko e cidroi, qaravi e dua na itokani sa qase, vosota tiko na duidui vakasama, se sotava na veika rarawa. Sa kena ibalebale meda vakarautaki keda meda rogoca na Nona veikacivi ka kaya: “Au lako ke ko ni lewa; Ni vosa meu tukuna tu, Au na cakava ni ko sa lewa; me yaco nomuni lewa.”11\nMeda vakataka na ituvaki sa vinakata vei keda na Tamada Vakalomalagi, meda sa muri Jisu Karisito. Au vakadinadinataka ni sa kacivi keda tikoga meda muri Koya. Kevaka o se vulica tiko na veiyalayalati Vakarisito ni Yalododonu Edaidai se bera tiko ni taucoko na nomu vakaitavi ena Lotu ka via muri Koya tale—kua ni rere! Na isevu ni tisaipeli ni iVakabula era lewe ni Lotu vou, saumaki vou mai ki na Nona kosipeli. E vakavulici ira vakamalua vakayadudua o Jisu. A vukei ira mera cakava rawa na nodra itavi. A vakatokai ira mera Nona itokani ka solia na Nona bula ena vukudra. Ka sa cakava oti oqo vei iko kei au.\nAu vakadinadinataka mai na Nona loloma kei na loloma soli wale, eda sa rawa meda lotu Vakarisito sa Vakarisito dina sara. Sa rawa mo muria na yavunibula sa Vakarisito. Eda sa vaqaqacotaki ira tiko beka vakacava e lomada?\nNa loloma vakarisito. Sa ka talei na tamata yadua vua na iVakabula. Ena vinaka kei na yalololoma, a laivi ira kina na ciwasagavulu ka ciwa me kunei koya o ya,12 “ia sa wili kecega na drau ni [uluda]”13 Vua.\nNa vakabauta sa Vakarisito. Se cava ga na veitemaki, veivakatovolei, kei na veivakacacani, e vakararavi ga na iVakabula vua na Tamada Vakalomalagi ka digitaka me yalodina ka talairawarawa ki na Nona ivakaro.\nSolibula sa Vakarisito. Ena Nona bula taucoko na iVakabula a solia na Nona gauna, Nona igu, ka yaco sara ki na Veisorovaki, me soli Koya me rawa kina ni ra tucaketale na luve ni Kalou kecega ka yaco na gauna mera rawata na bula tawamudu.\nNa veivukei sa Vakarisito. Me vakataka ga na kai Samaria vinaka, sa dau dodoliga tikoga yani na iVakabula me veivueti, loloma, ka susugi ira tiko na tamata era voliti Koya tiko, se cava ga na nodra itovo, vakabauta vakalotu, se ituvaki.\nNa veiqaravi sa Vakarisito. Se da taki wai tiko mai na toevu, vakasaqa ika, se savui yava soso, a bulataka na Nona veisiga o Jisu ena qaravi ira na tamata—vukei ira cake na luluqa tu ka vaqaqacotaki ira sa malumalumu.\nNa vosota sa Vakarisito. Mai na Nona rarawa kei na vakararawataki, a waraki Tamana na iVakabula. Ena nona vosoti keda, a waraki keda meda kilai yaloda ka lesu mai vale ki Vua.\nNa tiko sautu sa Vakarisito. Ena gauna taucoko ni Nona cakacaka vakalotu e veikilai yalo ka cuqena na tiko sautu. Vakabibi vei ira na Nona tisaipeli, a vakavulica ni sega ni dodonu mera veiqati vakaiira o ira sa Vakarisito, se cava ga na veika era duidui kina.\nNa veivosoti sa Vakarisito. A vakavulica vei keda meda vosa vakalougatataki ira era vosavakacacataki keda. E vakaraitaka vei keda ko Koya na sala ena Nona masulaki ira era vakamatei Koya mera vosoti.\nNa saumaki mai sa Vakarisito. Me vakataki Pita kei Adriu, e vuqa era sa kila rawa na dina ni kosipeli ena gauna ga era rogoca kina. Era sa saumaki sara ga. Eso ena taura toka e dua na gauna. Mai na dua na ivakatakila a soli vei Josefa Simici, a vakavulica kina na iVakabula, “Raica sa vu ni rarama na Kalou; ia ko koya sa kunea na rarama ka tudei tikoga vua na Kalou, ena vakararamataki vakalevu, io ena tubu cake tikoga na nona rarama me yacova na siga lagilagi ko ya,”14 na siga sa uasivi sara ni noda saumaki mai. Sai Jisu Karisito na “rarama kei na iVakabula kei vuravura; na vu ni dina.”15\nEra vosota ki na ivakataotioti o ira era sa Vakarisito. Ena Nona bula taucoko, a sega vakadua ni guce na iVakabula ena vakayacora tiko na lewa nei Tamana ia a tomana tikoga na Nona ivalavala dodonu, caka vinaka, loloma veivueti, ka dina tiko me yacova ni tini na Nona bula.\nSai koya oqori na kedra ituvaki eso era rogoca ka vakamuria na domo ni iVakabula. Me vaka niu dua vei ira na Nona ivakadinadina bula e vuravura, au voqataka na noqu ivakadinadina ni sa kacivi kemuni tiko o Koya edaidai, “Ia mo lako mai, mo muri au.”16 Ni gole mai ki na salatu e mua yani ki na marau tawamudu, reki, kei na bula tawamudu ena matanitu nei Tamada Vakalomalagi. Ena yaca i Jisu Karisito, na noda iVakabula ka Dauveivueti, emeni.\n1. Maciu 4:18–20. 2. Marika 1:18. 3. Marika 8:34. 4. Mosaia 5:2. 5. Ica 12:27; vakaikuritaki. 6. Joni 21:3. 7. Raica na Joni 21:3–8. 8. Joni 21:12. 9. Raica na Joni 21:15–17. 10. Maciu 4:19; vakaikuritaki. 11. Raica na “Au Lako Ke Ko ni Lewa,” Sere ni Lotu, naba 164. 12. Raica na Maciu 18:12–14. 13. Luke 12:7. 14. Vunau kei na Veiyalayalati 50:24. 15. Vunau kei na Veiyalayalati 93:9. 16. Luke 18:22. Kena sa otiKena e tarava


The Fiji Times » Na noda veidinadinati\nNa noda veidinadinati\nNA dei kei na toso vinaka ni dua na ka, ena vakatau vakalevu ena kena yavu kei na kena muri vakadodonu na yavu oya. Na ka kece eda vakaitavitaki keda kina e dodonu me matata vakavinaka vei keda na kena yavu se inaki.\nIa na ka kece eda cakava, e dodonu me sota tiko vakavinaka kei na yavu se inaki e virikotori vata kaya.\nEda sa vakananumi tiko vakavuqa ni vakawati e duatani e vakavuna, e tiko vata na kena yavu kei nai naki.\nIa sa tiko nai tavi ni tagane kei na yalewa vakawati me vakadeitaki kina na vakawati ka me veisotari kei na yavu kei nai naki taumada ni vakawati.\nE na macawa rua oqo au na tara tiko yani kina e rua nai vakarau ni bula e dodonu vei rau na veiwatini me rau bulataka me rawa ni vakadeitaki kina nodrau vakawati.\nA kenai matai sai koya na veidinadinati ka kenai karua na loloma. Au sa na tekivu ena macawa oqo ena veidinadinati.\nE dua nai wase levu sara vei keda e a tekivu na noda bula vakawati e na veiyalayalati ena siga ni vakamau, aya na kena vakamatanitu ka qai muria na kena vakalotu, se vakamatanitu ga.\nKe lako vata na kena e vakamatanitu kei na kena e vakalotu se sega, eda rawa ni raitayaloyalotaka lesu na noda dui gagadre kei na noda dui vakanuinui ni bula vakawati eda a mai curuma, eda namaka taucoko ni da na mai sotava kina kei na kedai sa eda sa digitaka na bula marau kei na bula vakacegu.\nIa eda sa qai mai liaca e muri ni bula marau kei na vakacegu e rogorogo rawarawa ni se bera ni da vakawati, ia ni sa mai yabaki vica na tiko, eda qai liaca ni marau kei na vakacegu e sega ni kunei vakarawarawa e na loma ni vakawati.\nEna kunei dina na marau kei na vakacegu, ia kevaka ga e muri donu tiko nai vakarau ni bula ka ra davo vata koto kei na yavu ni bula vakawati vinaka.\nEda a tatadrataka mai nai matai ni gauna ni o koya e na mai watida, eda na sokota vata na wasawasa ni bula, e na mai tokoni keda, salavata kei keda me vakaukauwataki keda ka vakadeitaki keda e nai lakolako balavu ni bula vakawati.\nE sega ni dua vei keda e yavutaki nona vakawati e na vakanananu me mai kavoro.\nEda a vosa yalayala me da maroroya ka karona na bula ni watida, veitalia se draki cava ga eda na curuma.\nE sega ni dua tale ga vei keda e koto mai daku ni nona vakanananu e na gauna e tauca tiko kina nona vosa ni yalayala, ni na mai biuti watina\nNa veidinadinati ni tagane kei na yalewa e na loma ni vakawati e tekivutaki sara ga ena kena a buli na vakawati e na were ko Iteni.\nOqo na kena vosa: “O koya oqo sa na biuta kina na tamana kei tinana na tagane ka kabita na watina” (Vktkv. 2:24).\nNa tiki ni Vola Tabu oqo e dusia koto ni veidinadinati e tara tiko na bibi ni digidigi, ia na digidigi oqori e sega ni ka rawarawa ka ni vakawati e taura na bula taucoko ka sega ni ka ga ni gauna eda vinakati watida kina.\nNi oti na vakamau, sa kenai balebale ni ko sa vakatulewa mo vakatikitikitaka se vakacagicagitaka tani e so na ka ka dau talei vei iko e liu.\nNa nomu vakatulewa oya, ko sa vakatauca e na nomu vakadabera vakamalua na nomu digidigi me baleti koya sa bibi vei iko.\nEna siga ni vakamau, eda sa kacivi meda tu vakarau me da digitaka vakamatau na veika e bibi ka talei ki na noda bula vakawati ka kauti keda vakavoleka vua na watida eda veiyalayalati kaya.\nNa tikina bibi ni veiyalayalati oqori na noda soli keda me da kabita tiko na watida e na gauna ca kei na gauna vinaka, ni da marau se rarawa, vutuniyau se dravudravua, se da tauvimate se bula vinaka.\nE na vakadeitaki na veiyalayalati oqori e na dela ni veidinadinati, ka da sa vakatulewa me da laiva se biuta na tamada kei na tinada ka me da sa dinata sara na watida.\nA ya nai balebale ni “biuta” kei na “kabita.”\nE na yaco taumada na biu, sa na qai rawa na kabi.\nKo ira na nodai tubutubu era na nodai tubutubu tiko ga, ia e na vakasama ni veivolekati, sa ka bibi mo vakavolekati iko sara vua na watimu.\nKevaka ko na via kabi tiko ga vei rau nomui tubutubu e na dredre ni ko kabiti watimu.\nO keda talega nai tubutubu me da sereki ira na luveda ka qai vukei ira ga vagauna, qarauna meda kua ni lai vakatulewa vei ira ka ni sa oti nomu gauna ni vakatulewa baleti ira.\nSai sere ni nomu kaukauwa ni vakatulewa na veiyalayalati ni vakamau erau sa bukia na luvemu kei na watina.\nKakua tale ni vakasaga e levu na ka mo vakalatilati se vakaosota nodrau gaunisala ni sasaga bula na gone.\nSa nodai tavi dodonu sara na qase na noda kauti ira mai na luveda ki vuravura, da mai susugi ira ka vakarautaki ira sara vakavinaka e na nodra tubu me ra vuli, cakacaka ka vakawati sara.\nNi sa yaco ki keya, me da sa sereka na dali ni veivauci vakaitubutubu me rau soko galala na gone.\nNa veidinadinati ni vakawati e koto ena vakasama ni duabau.\nA ya ni rau sa sega tale ni qai lewe rua tiko na tagane kei na yalewa vakawati, ia e rau sa duabau ga.\nMe vaka ga au sa dau cavuta oti tiko mai vakavuqa na vosa vaka-Iperiu ni “kabita” e davo vata koto na vakasama ni drega (glue) ni kau se pepa, ka rau mai dregati qaqata kina e rua na bula duidui me sa duabau ga.\nNa nodrau mai duabau oqo, me sa ka sara ga e rau dui vakatulewataka se digitaka me rau cakava. Me kakua ni caka ni voraki se me vaka e caka tu ga vakasakasaka, ia sa dua na ka me sa lomadrau ruarua kina.\nNa veidinadinati e ka ni rua na tai.\nIa kevaka e dina tiko e dua ka sega ni dina ko koya kadua, oya e sega ni dua na veidinadinati.\nDina ni tiki ni bula ni tamata na druka kei na malumalumu, erau sa bolei tiko na tagane kei na yalewa me rau vakadeitaka tiko ena veigauna kecega na nodrau veidinadinati ena kena yacovi na yalayala e rau vauci rau kina.\nNa veidinadinati ni vakawati ni oti na vakamau, erau sa mai bolei talega kina na tagane kei na yalewa, me rau biuta vakatikitiki e so se vuqa na ka talei ka tiki tu ni nodrau bula e liu me vaka na lako vakailawalawa, na nanumi koya ga vakaikoya e na nona vakamarautaki koya e na sala e vakayagataka kina nona gauna kei na nonai yau kei na nonai vakarau ni vakasama ka dau vakabibitaka kina na veika me baleti koya ga.\nMe vaka ga na nodrau sa vakasiroi nai tubutubu mai na nodrau kabita na luvedrau, me sa sere tale ga na dali e na veivesuki ni bula vakacauravou kei na bula vagoneyalewa kei na veidraki ni bula ka dau salavata..\nE dodonu me matata tiko vua e dua na cauravou kei na dua na goneyalewa, ni gauna e rau mai vakamau se vakawati kina, ko watina e sega ni tamana se tinana ka me kakua sara ni namaka ni na vakakina.\nE sega, ko watimu e sega ni nomu Ta se Na me solia ka cakava kece ga vei iko na ka ko vinakata.\nO drau sa dui biuta mai nomudrau vale kei na nomudrau veisemati makawa ki na tamata kei na ka buli kecega.\nO drau mai duavata e loma, ia e lala tu.\nE loma oqori mo drau qai viria cake kina e dua na bula, io na bula oqori e vua sara ga ni veika drau na dui soli kemudrau kina.\nNa veidinadinati sa ka ni soli bula – na nomu soli iko taucoko vua na watimu, io me baleti watimu.\nO sega ni lako mai loma qo mo mai daumaka ga o iko ka veitalia ko watimu.\nNa nomudrau vakawati sa ka mo drau cakacakataka vata na kena vakabulai kei na kena vakadeitaki.\nNa vakawati, me vaka au raica, sa vaka na buli se tarai cake na nona bula e dua na gone.\nDaru dui biubiu mai ka daru mai vakadaberi e loma me daru susuga ka maroroya na gone oqo. Na nona bula vinaka se tauvimate na gone oqo e tiko sara ga e na ligadaru.\nNodaru gone ?qo e na sega ni tautauvata kei ira na gone tale e so. Me vaka ga ni duidui kece nai solisoli kei na kila e tu vei keda na tamata, vakabibi vei keda nai tubutubu yadua, e na dua tani tale ga nodaru gone.\nNa veidinadinati sa ka e daru sa duavata kina me daru vakabula na gone ka daru dui soli kedaru sara vua e na nodaru okata ni sa bibi duadua ga ko koya.\nIa e rawa tale ga ni daru kidomoka ka vakamatea na gone qo. Oqori e vakatau tiko ga vei kedaru.\nSa ka ni rarawa dina ni levu sara vei keda sa mai kidomoka koso nodra gone (vakawati) baleta ga ni sega ni ra soli ira taucoko sara ki na nodra yasa ni veidinadinati.\nIa e talei, ni iwase levu duadua ni tagane kei na yalewa vakawati era sa vakadeitaka oti e yalodra kei na lomadra ni ra na sega ni muria na sala oya.\nKe mani vakaevei na dredre ni bula kei na veisau ni gauna, era sa digitaka ka vakatulewa oti me ra maroroya nodra veidinadinati.\nAu sa na mai yala tale toka mada e ke ka me’u qai tomana yani e na macawa ka tu mai.


Era Veivuke Vakacava na iVakatawa ni Tabacakacaka ena iVavakoso ni iVakadinadina i Jiova?\niWasewase lalai ni cakacaka vakavunau\nBose ni qase ni ivavakoso\nE dau cavuti rau vakalevu na yapositolo o Paula kei Panapasa na iVolatabu vaKirisi vaKarisito. O rau na tagane qo erau ivakatawa dauveilakoyaki, erau dau sikova na ivavakoso taumada. Na cava na vuna? Erau kauaitaka dina na kedra ituvaki vakayalo na mataveitacini. E kaya o Paula ni vinakata me ‘lesu me lai sikovi ira na mataveitacini’ me rawa ni kila na kedra ituvaki. A bolea me lakova e vica vata na kilomita me lai vakaukauataki ira na mataveitacini. (Cakacaka 15:36) Qori sara ga na ka era cakava tiko o ira na neimami ivakatawa dauveilakoyaki nikua.\nEra dauveivakauqeti. Era na sikova na ivakatawa ni tabacakacaka e 20 na ivavakoso se sivia. Ena rauta ni dua na macawa nona tiko ena dua na ivavakoso, ena caka vakarua na veisiko qori e veiyabaki. Keimami vuli vakalevu ena nodra ivakaraitaki vinaka, kei na nodra ivakaraitaki tale ga na watidra, ke ra vakawati. Era dau saga mera kilai ira vinaka na gone kei na qase, era vinakata tale ga mera tomani keimami ena cakacaka vakaitalatala kei na neimami vuli iVolatabu. O ira na ivakatawa dauveilakoyaki era dau tomani ira na qase ni ivavakoso ena nodra vakatawani na qelenisipi. E dau veivakayaloqaqataki tale ga na nodra itavi ena soqoni kei na soqo lelevu tale eso me keimami vakaukauataki kina.—Cakacaka 15:35.\nEra dauveikauaitaki. O ira na ivakatawa ni tabacakacaka era kauaitaka na ituvaki vakayalo ni ivavakoso. Era dau bose vata kei ira na qase kei na dauveiqaravi ni ivavakoso, mera veivosakitaka na toso ni ivavakoso qai vakatututaka na sala mera qarava vinaka kina na nodra itavi. Era vukei ira na painia me vuavuaivinaka na nodra cakacaka vakaitalatala, ra qai marau ni sotavi ira na ka vou ena ivavakoso, era marautaka tale ga na rogoca na nodra toso vakayalo. O ira kece na mataveitacini tagane qo era ‘cakacaka vata ena neimami qaravi.’ (2 Korinica 8:23) E dodonu me keimami vakatotomuria na nodra vakabauta kei na nodra qarava na Kalou.—Iperiu 13:7.\nNa cava na inaki ni nodra sikova na ivavakoso na ivakatawa ni tabacakacaka?\nEna yaga vakacava vei iko na nodra veisiko?\nToqa ena nomu ivolanivula na tikinisiga ni nona veisiko tarava na ivakatawa ni tabacakacaka ena nomu ivavakoso mo kua ni calata kina na nona ivunau ena Vale ni Soqoni. Ke o vinakata me tomani iko ena caka vuli iVolatabu ena macawa ni veisiko, se mo drau veitomani kei watina, tukuna rawa vua na nomu qasenivuli.\nE tolu na soqo lavotaki keimami dau tiko kina e veiyabaki. Ena yaga vakacava nomu tiko ena soqo va qo?\nKeimami muria na ivakaraitaki i Jisu ni se bula e vuravura. Na cava eso na nona iwalewale ni vunau?\niMeli iMeli Era Vukei Keimami Vakacava na iVakatawa ni Tabacakacaka?


Vatavatairalago me Baleta na Gauna se Bera Mai—Na Cava ena Yaco ena Gauna se Bera Mai?\nO dau vaqaqa se na vakacava nomu bula se na nodratou bula nomu vuvale ena gauna se bera mai? Vakacava dou na vutuniyau? Dou na veilomani tiko ga se dou na rarawa qai galili? O na bula balavu se o na matedole? Sa vica vata na yabaki na kena vaqaqai voli mai na isau ni taro qori.\nE levu era yavutaka nodra vatavatairalago me baleta na gauna se bera mai ena veika era dikeva ni yaco tu e veiyasa i vuravura. E levu na ka era tukuna e yaco, ia eso tale nodra vatavatairalago e vakavu rarawa ni sega ni yaco dina. Kena ivakaraitaki, e kaya o Guglielmo Marconi a tauyavutaka ena 1912 na vakauitukutuku ena walesi: “Na vakayagataki ni walesi ena vakaotia na ivalu.” E kaya tale ga e dua na vakailesilesi a sega ni via katona nodratou sere na Beatles ena 1962, ni na seavu yani na kedra kamica na mataqiriqiri era vakayagataka na qita.\nE levu era nuitaka na kaukaua vuni mera kila kina na veika ena yaco ena gauna se bera mai. Eso era taro ivakasala vei ira na dauraikalokalo, eso era rai ena mekesini se niusipepa mera raica na vatavatairalago ni nodra bula (horoscope). Eso tale era kere ivakasala vei ira na daurairai. Era kaya na daurairai nira rawa ni tukuna na ka e se bera ni yaco nira tuvaimau, se nira wilika na naba kei na laini ena qeteqeteniliga.\nEna gauna makawa, eso era dau kere ivakasala vei ira na bete kei ira na bete yalewa nira via kila na ka ena yaco ena gauna se bera mai. Era na qai vakadewataka na bete vei ira na vakatataro na nona itukutuku na nodra kalou. Kena ivakaraitaki, e tukuni ni vakauta o Croesus na tui kei Lydia na iloloma vua na bete mai Delphi e Kirisi ni via kila na ka ena yaco ke vala kei Sairusi mai Perisia. E kaya na bete ni na vakarusa o Croesus “e dua na matanitu qaqa” ke ravuti Sairusi. E mani gole o Croesus ni nuidei ena qaqa ena ivalu, ia na matanitu qaqa a vakarusai na nona matanitu o Croesus!\nE sega ni matata nona vatavatairalago na bete me baleta na ka ena yaco. Se mani o cei e qaqa ena ivalu, e se rawa tiko ga ni tukuni ni dina na ka e kaya na bete. E vakayalia kece o Croesus na ka e taukena ni vakabauta na itukutuku lasu. Vakacava ena gauna qo? Na cava era vakila o ira na vakanuinui ena so na iwalewale ni kena kilai na ka e se bera ni yaco?\niMeli iMeli Vatavatairalago me Baleta na Gauna se Bera Mai


“Dou Lako Mai Vei Au Oi Kemudou na Mataqali i Isireli” - Larry Echo Hawk\nMai vei Elder Larry Echo Hawk\nNi da sa lako mai vei Jisu Karisito na iVakabula, ka vakasavasavataka na yaloda, eda sa na qai vakayagataki meda iyaya ni cakacaka ni yalayala cecere ena iVola iMomani.\nAu a bole meu curu ena Marine Corps ni Amerika ena ivalu mai Vietnam. Oti ga vakalailai noqu yaco yani ena bareki mai Quantico, e Virginia, meu sa laki vuli, sa tukuni meu tucake tu vakadodonu ka tabu yavala ena yasa ni noqu idavodavo, kei na 54 na sotia curuvou. Au a sotava na noqu dauniveivakavulici, e dua na tamata momoqaqa ka sa qaseta na cakacaka kaukauwa vakaivalu, ena nona sa caqeta mai na katuba ki na bareki, ka curu mai ni kailavaka na ivakaro ka vakatawani ena veivosa tawakilikili.\nNi oti na veivakilaitaki vakadomobula o ya, sa qai tekivu mai mua ni bareki ka dua ena nona vakatarogi ira mai na sotia curuvou. Sega ni vakavoca e dua o daunidrili ni na tukuna ga e dua na ka vua na sotia yadua me vakasewasewani ira kina ena domolevu. Toso mai vakamalua ena nodra sauma lesu me vaka e vakaroti mai ena: “Io” se “Sega saka, Satini.” Au sega ni raica vinaka na ka e cakava tiko, baleta ni keimami vakaroti me keimami tucake tu vakadodonu, ka rai ga ki liu. Ia ni sa yaco mai vei au, e a taura na noqu kato dreketi ka vakalala na kenai usana ena dela ni loga e dakuqu. E a vakaraica na ka era tiko e loma, lesu mai, ka mai tucake tu e mataqu. Au sa vakarautaki au ena ka mena cakava. A taura tu e ligana na noqu iVola iMomani. Au sa namaka toka me na karalaki au mai, ia, e qai sega, ka ni a toso voleka mai vei au ka vakasolokakanataka mai vei au, “O iko beka e dua na Momani?”\nAu kailavaka lesu me vaka a vakaroti, “Io saka, Satini.”\nAu a namaka tale na ka ena tarava. Mani sega, ka ni a tu vakadua, laveta cake na ligana ka taura tu na noqu iVola iMomani ka vosa vei au ena domo rogo lailai sara ka va-ka, “Ko vakabauta li na ivola oqo?”\nAu kailavaka tale yani, “Io saka, Satini.”\nEna gauna qo, au a vakadeitaka e lomaqu ni na karalaki au mai ena so na vosa torosobu baleti ira na Momani kei na iVola i Momani, ia e a tucake tu ga ena vakanomodi. A lesu tale ki na noqu loga ka laki biuta vakamalua na noqu iVola i Momani. Sa qai mai tomana na nona ilakolako siviti au ka sega ni cegu ka laki tomana tale na nona vosa karakara tawakilikili vei ira na vo ni sotia vou.\nAu se dau vakananuma voli ga na vuna a vakagalalataki au kina na satini momoqaqa ni marini oya ena siga oya. Ia, au vakavinavinakataka ga ni rawa vei au meu kaya ena tabuvakasuka, “Io, au lewena na Lotu i Jisu Karisito ni Yalododonu Edaidai” kei na “Io, Au kila ni iVola i Momani e dina.” Na ivakadinadina oqo, sa dua na isolisoli talei ka soli mai vei au ena kaukauwa ni Yalo Tabu ena veivuke ni rua na daukaulotu kei na dua na daunivakasala ni kuoramu ni bete.\nNiu a yabaki 14, erau a vakavulica na noqu matavuvale na daukaulotu o Lee Pearson kei Boyd Camphuysen ena kosipeli vakalesuimai i Jisu Karisito, kau a qai mani papitaiso. Ni oti e rua na yabaki, e qai bolei au na noqu daunivakasala ni kuoramu ni bete o Richard Boren, meu wilika na iVola i Momani. Au a vakadonuya na bolebole o ya, kau qai wilika e ya tini na tabana ena veibogi me yacova niu sa vakaotia.\nEna tabana e tiko kina na ivakamacala, au wilika ni “volai vei ira na Leimani, ni ra kawa mai na yavusa i Isireli, vakakina vei ira na Jiu kei na Matanitu Tani.” Ena ivakamacala taumada ni iVola i Momani: E Dua Tale na iVakadinadina kei Jisu Karisito, e tukuni kina ni o ira na Leimani, “era sa itubutubu qase ni matavuvale ni kai Idia Damudamu.” Niu wilika na iVola i Momani, e vaka vei au, ni oqo na ivolatukutuku baleti ira na wekaqu na kai Idia Damudamu. E tukuna tiko na italanoa ni dua na kawa tamata, ka qai tukuni e muri ni ra Leimani, ka ra lako mai Jerusalemi, ki na dua na “vanua yalataki” (1 Nifai 2:20) ena 600 na.yabaki. E baleta na nona veituberi na Kalou vei ira na tamata era a bula tu e Amerika ena dua na gauna sa oti. E wili kina na ka e yaco ena nona a rairai o Jisu Karisito vei ira ni a Tucaketale mai na mate. Eso na itukutuku e tiko ena iVola i Momani e kaya ni yaco na gauna era a veiseyaki kina e lomai Amerika kei na so na yanuyanu ciri volekata (raica na Alama 63:9–10). Era a kaya na nodra parofita ni ra lewe levu na kai Matanitu Tani, era na lako mai ki na vanua yalataki oqo, ka na samuti ira na Leimani na cudru waqawaqa ni Kalou, ka ra na veiseyaki, vakararawataki ka na voleka sara ni vaqeyavutaki (raica na 1 Nifai 13:10–14).\nNa tukaqu vakarua o Echo Hawk, e dua na Pawnee ni Idia, a sucu ena loma ni 1800 ena vanua sa vakatokai tu nikua me o Nebraska. Ni yabaki 19 ga era sa vakaukauwataki na nona mataqali mera solia e rauta ni 23-na milioni na eka (9.3 na milioni na ha) ni qele mera tawana na dewavanua. Ena yabaki 1874 era sa vakau sara na Pawnee me vica vata tale na drau na maile ki na ceva, ki na dua na vanua lailai vagalala ka koto ena Oklahoma Indian Territory. Sa lutu sara na kedra iwiliwili na Pawnee mai na 12,000 ki na 700 ni oti nodra yaco ki Oklahoma. O ira na Pawnee, me vakataka na veiyavusa tale eso, sa ra veiseyaki, vakararawataki ka voleka sara ni vakawabokotaki.\nNa iVola i Momani e tiko kina e dua na itukutuku bibi vei ira na kawa i Leimani, e dua na iwase ni kawa i Isireli. E a vakaraitaka na itukutuku oqo o Nifai, ena nona vakadewataka tiko na raivotu nei tamana me baleta na itabagauna oqo: “Ia, era na qai kila ena siga ko ya na vo ni nodatou kawa ni ra sa mataqali i Isireli, ka ra sa tamata ni veiyalayalati ni Turaga; ia era na qai kila na kedra itukutuku na nodra qase, kei na itukutuku vinaka ni nodra iVakabula ka a vakatavulica vei ira na nodra qase ko Koya, ia era na kila kina na nodra iVakabula, kei na usutu ni Nona ivakavuvuli, ka ra kila talega na sala, mera lako mai kina vua ka vakabulai.” (1 Nifai 15:14).\nNa iVola iMomani sa ivola tabu. E tiko kina na taucoko ni kosipeli tawacava. E a vola na parofita o Josefa Simici, ni iVola iMomani [sa] ivola ka dodonu duadua vakaoti vei ira na ivola e vuravura, ka sa vatuivakadei ni noda lotu, ka na toro voleka vua na Kalou e dua na tamata ena nona bulataka na kena ivakavuvuli mai na ivola tale eso.” (Nodra iVakavuvuli na Peresitedi ni Lotu; Josefa Simici , 69). Sa tu kina e dua na itukutuku vei ira kece na tamata e vuravura.\nEna gauna au yabaki 17 kina ka wilika na iVola iMomani ena imatai ni gauna, au a vakanamata ki na yalayala i Moronai: “Ia, ni dou sa wilika na itukutuku oqo, mo dou kerea vua na Kalou na Tamada Tawamudu ena yaca i Karisito, me vakatakila vei kemudou se dina se sega, ia kevaka dou sa kerea ena yalodina ena lomamudou taucoko, ka vakabauta na Karisito, ena vakatakila vei kemudou ko Koya ena kaukauwa ni Yalo Tabu ni sa dina” (Moronai 10:4).\nNiu sa tekiduru ena masu, au a ciqoma e dua na veivakauqeti kaukauwa vakayalo ni sa dina na iVola i Momani. Na ivakadinadina oya sa vukei au meu tuvana vakamatau na noqu itosotoso ni bula.\nAu vakadreti ira kece na tamata mera wilika na iVola i Momani: E Dua Tale na iVakadinadina kei Jisu Karisito.\nAu kerei ira vakatabakidua na ivovo ni wiliwili ena mataqali i Isireli, na kawa ivuvu ni tamata mai na iVola i Momani, ena vanua cava ga o ni tiko kina mo ni wilika ka wilika tale na iVola i Momani. Vulica na yalayala ka tiko ena iVola iMomani. Muria na ivakavuvuli kei na ivakaraitaki i Jisu Karisito. Cakava ka maroroya na veiyalayalati kei na Turaga. Vakasaqara ka muria na veituberi ni Yalo Tabu.\nAu sa na tinia ena vosa i Amalekai, e dua tale na parofita ena i Vola i Momani: “Oi kemudou na wekaqu lomani, au vinakata mo dou lako mai vua na Karisito, na Yalosavasava ni Isireli mo dou bula ena nona veivakabulai kei na kaukauwa ni nona veisereki. Ia, dou lako mai ka cabora na yalomudou taucoko me isoro kivua, ka ia tikoga na lolo kei na masumasu ka vosota me yacova na ivakataotioti, ia me vaka sa bula na Turaga, dou na bula vakaidina.” (Omanai 1:26).\nNi da sa lako mai vei Jisu Karisito na iVakabula, ka vakasavasavataka na yaloda, eda sa na qai vakayagataki meda iyaya ni cakacaka ni yalayala cecere ena iVola iMomani. Oqo na noqu ivakadinadina ena yacai Jisu Karisito, emeni.\nVosa vakavitiAmerican Sign Language (ASL)Bahasa IndonesiaCebuanoČeskyDanskDeutschEestiEnglishEspañolFaka-tongaFrançaisGagana SamoaÍslenskaItalianoKreyòl AyisyenLatviešuLietuviųLingálaMagyarMalagasyNederlandsNorskPolskiPortuguêsReo TahitiRomânăShqipSlovenčinaSuomiSvenskaTagalogTiếng ViệtVosa vakavitiVosa vakavitiБългарскиМонголРусскийУкраїнськаՀայերենພາສາລາວភាសាខ្មែរ한국어中文日本語


NA TIKO MAI NA LEKUTU 3 FOV - Ko ira oqo nai tubutubu i - Bible Search\nNA TIKO MAI NA LEKUTU 2 NA TIKO MAI NA LEKUTU 4\nNA TIKO MAI NA LEKUTU 3\nO iratou na luve i Eroni, 1-4. Sa lesi na luve i Livai me ra qaravi Eroni kei ira na luvena, 5-13. Era sa wili na luve i Livai, 14-20. A kedrai wiliwili, kei na nodra i tavi, na luve i Kerisoni, 21-26. Kei na luve i Koaca, 27-32. Kei na luve i Mirari, 33-37. A tikina, kei nai tavi, i Mosese kei Eroni, 38. Erai sosomi ni ulumatua na luve i Livai, 40-43. Sa wili ko ira na kena vo, 44-51.\n1Ko ira oqo nai tubutubu i Eroni kei Mosese, e na siga ka vosa kina vei Mosese ko Jiova mai na ulu-ni-vanua ko Saineai. 2Ia oqo na yacadratou na luve i Eroni; ko Netapi na ulumatua, kei Epaiu, ko Eliesa, kei Icama. 3Oqo na yacadratou na luve i Eroni, eratou sa lumuti me bete, ko iratou ka vakatabui me ratou bete.\n4Ia ko Netapi kei Epaiu, erau a mate e na mata i Jiova, ni rau a cabora na bukawaqa tani e na mata i Jiova, mai na lekutu loaloa mai Saineai; a sa sega na luvedrau: ia ko Eliesa kei Icama erau a cakacaka vakabete e na mata i Eroni na tamadrau.\n5A sa vosa vei Mosese ko Jiova, ka kaya, 6Mo kauta mai na mataqali i Livai, ka vakatura e na mata i Eroni na bete, me ra qaravi koya. 7Ka me ra qarava na nona cakacaka, kei na cakacaka ni soqosoqo taucoko, e na mata ni vale ni veitavaki, me ra kitaka na cakacaka ni vale ni Kalou. 8Ia me ra maroroya nai yaya kecega ni vale ni veitavaki, kei na cakacaka ni Isireli, me kitaka na cakacaka ni vale ni Kalou. 9Ia mo soli ira na Livai kivei Eroni kei rau na luvena: era sa soli sara vua, maivei ira na Isireli. 10Ia mo lesi Eroni kei rau na luvena, me ratou qarauna na nodratou cakacaka vakabete: ia na tamata tani sa toro kina me sa vakamatei.\n11A sa vosa vei Mosese ko Jiova, ka kaya, 12Ia koi au, raica, au sa kauti ira na Livai maivei ira na Isireli, mei sosomi kei na ulumatua kece sa sucu eliu vei ira na Isireli: era na qai noqu na Livai; 13ni sa noqu ko ira kece na ulumatua: au a vakatabuya me noqu na ulumatua kecega nei Isireli, na tamata kei na manumanu, e na siga ka'u a yavita kina na ulumatua kecega mai na vanua ko Ijipita: era sa noqu ga: Koi au ko Jiova.\n14A sa vosa vei Mosese ko Jiova mai na lekutu loaloa mai Saineai, ka kaya, 15Mo wiliki ira na Livai, me vaka na veivuvale ni nodra qase, e na nodra veimataqali: a tagane kecega sa vula dua ka toro cake mo wilika. 16A sa wiliki ira ko Mosese, me vaka na vosa i Jiova, me vaka sa vakaroti ko koya. 17Ia ko iratou oqo na luve i Livai vaka na yacadratou; ko Kerisoni, kei Koaca, kei Mirari. 18Ia oqo na yacadrau na luve i Kerisoni e na nodrau mataqali; ko Lipini, kei Semeai. 19Kei na luve i Koaca e na nodratou veimataqali; ko Amirami, kei Isiari, ko Epironi, kei Usieli. 20Kei na luve i Mirari e na nodrau mataqali; ko Mali, kei Musi. O ira oqo na nodra veimataqali na Livai vaka na veivuvale ni nodra qase.\n21Sa tubu maivei Kerisoni na nodra mataqali na luve i Lipini, kei na nodra mataqali na luve i Semeai: oi rau oqo na nodrau mataqali na luve i Kerisoni. 22O ira sa wili maivei ira, e na kedrai wiliwili na tagane kecega, o ira sa vula dua ka levu cake, io ko ira sa wili maivei ira, era sa le vitu na udolu ka lima na drau. 23A nodra mataqali na luve i Kerisoni era na tiko vaka ki ra, e taudaku ni vale ni Kalou. 24Ia na turaga ni vale ni nodra qase na luve i Kerisoni ko Eliasafi na luve i Laeli. 25Ia na nodra i tavi na luve i Kerisoni e na vale ni veitavaki na vale ni Kalou, na vale tabu kei nai ubi, kei nai ubi e cake, kei nai sogo ni vale ni veitavaki, 26kei nai sulu sa kena bai ni rara, kei nai sogo ni rara sa vakabai, ko ya sa volita na vale ni Kalou kei nai cabocabo-ni-soro, kei na kena dali kecega sa yaga kina.\n27Ia sa tubu maivei Koaca na nodra mataqali na luve i Amirami, kei na nodra mataqali na luve i Isiari, kei na nodra mataqali na luve i Epironi, kei na nodra mataqali na luve i Usieli: o ira oqo na veimataqali ni luve i Koaca. 28Na kedrai wiliwili na tagane kecega, era vula dua ka toro cake, era walu na udolu ka ono na drau, era qarava tiko na vale tabu. 29Na nodra veimataqali na luve i Koaca, me ra tiko mai na yasa ni vale ni Kalou sa donuya na ceva. 30Ia na turaga ni vale ni nodra qase na veimataqali ni luve i Koaca, ko Elisafani na luve i Usieli. 31Ia sa nodra i tavi na kato ni vunau, kei na tepeli, kei nai tutu-ni-cina, kei nai cabocabo ruarua, kei nai yaya ni vale tabu era dauia kina na cakacaka, kei na kenai sogo, kei na kenai valavala kecega. 32Ia ko Eliesa na luve i Eroni na bete ena turaga vei ira na nodra turaga na Livai, me vakaraici ira era qarava tiko na vale tabu.\n33Sa tubu maivei Mirari na nodra mataqali na luve i Mali, kei na nodra mataqali na luve i Musi: oi rau oqo na mataqali i Mirari. 34Ia ko ira sa wili maivei ira, ko ya na kedrai wiliwili na tagane kecega, era vula dua ka toro cake, era le ono na udolu ka rua na drau. 35Ia na turaga ni vale ni nodra qase na mataqali i Mirari ko Surieli na luve i Epaieli: o ira oqo era na tiko mai na yasa ni vale ni Kalou sa donuya na tokalau. 36Ia na cakacaka era qarava na luve i Mirari, na papa ni vale ni Kalou, kei na kenai kolokolo, kei na kena duru, kei na kena qara, kei na kenai yaya kecega, kei na ka kecega sa yaga kina, 37kei na duru sa volita na rara sa vakabai, kei na kedra qara, kei na kedrai vakadei, kei na kedra dali.\n38Ia ko ira era tiko ki na mata ni vale ni Kalou vaka ki na tu-i-cake, io ki na mata ni vale ni veitavaki vaka ki na isiti, ko Mosese, kei Eroni kei rau na luvena, me qarava tiko na cakacaka ni vale tabu, e na vukudra na Isireli; ia na tamata tani sa toro kina ena vakamatei.\n39O ira kecega na Livai sa wili, erau a wilika ko Mosese kei Eroni me vaka sa vakarota ko Jiova, e na nodra veimataqali, na tagane kecega sa vula dua ka toro cake, era sa ruasagavulu ka rua na udolu.\n40A sa kaya vei Mosese ko Jiova, Mo wilika na ulumatua kecega ni Isireli era tagane, era vula dua ka toro cake, ka wilika na yacadra. 41Ia mo kauti ira na Livai me noqu (koi au ko Jiova) me kedrai sosomi na ulumatua kece vei ira na Isireli; kei na nodra manumanu na Livai, mei sosomi kei na ulumatua kece ni nodra manumanu na Isireli. 42A sa wilika na ulumatua kecega vei ira na Isireli ko Mosese, me vaka ka vakarota vua ko Jiova. 43Ia ko ira kecega na ulumatua era tagane, na sa wili na yacadra, o ira era vula dua ka toro cake, ko ira sa wili vei ira, era le ruasagavulu ka rua na udolu ka rua na drau ka vitusagavulu ka tolu.\n44A sa vosa vei Mosese ko Jiova, ka kaya, 45Mo kauti ira na Livai mei sosomi kei na ulumatua vei ira na Isireli, kei na nodra manumanu na Livai mei sosomi kei na nodra manumanu: a ra na noqu na Livai: koi au ko Jiova. 46Ia e na vukudra era na voli, ko ira na lewe rua na drau ka vitusagavulu ka tolu maivei ira na nodra ulumatua na Isireli, era sa sivia na kedrai wiliwili na Livai; 47mo kauta maivei ira yadua e lima na sikeli; me vaka na sikeli ni vale tabu mo kauta: (e dua na sikeli sa tautauvata kei na kera e ruasagavulu:) 48ia nai lavo ko ya, sa ra voli kina ko ira sa sivia na kenai wiliwili, mo solia vei Eroni kei rau na luvena. 49A sa kauta ko Mosese nai lavo sa voli kina ko ira sa sivia na kedrai wiliwili era sa volia na Livai: 50sa taura ko koya nai lavo maivei ira na nodra ulumatua na Isireli; sa dua na udolu ka tolu na drau ka onosagavulu ka lima na sikeli, me vaka na sikeli ni vale tabu: 51ia nai lavo era sa voli kina sa solia ko Mosese kivei Eroni kei rau na luvena, me vaka na vosa i Jiova, me vaka ka vakarota vei Mosese ko Jiova.


O se Nanuma Tiko?—June 2014 | Vulici\nWILIKA ENA VOSA Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korean Kwangali Kwanyama Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tshiluba Tsonga Turkish Tuvaluan Twi Tzotzil Ukrainian Urdu Uzbek Venda Vietnamese Wallisian Waray-Waray Wolaita Xhosa Yoruba Zulu vakaViti\nO bau wilika vinaka na itabataba ni Vale ni Vakatawa era se qai tabaki oti ga? Raica mada ke o rawa ni sauma e vica na taro qo:\nEna Naisani 14, gauna cava me na vakamatei kina na lami ni Lakosivia?\nE volai ena so na ivakadewa ni iVolatabu ni dodonu me vakamatei ena “maliwa ni rua na yakavi,” qori me sa karobo na vanua—ni sa dromu na siga, ia e se sega ni butobuto sara. (Lako 12:6, NW)—15/12, tabana e 18-19.\nNa ivakavuvuli vakaivolatabu cava e rawa nira vakayagataka na itabagone mera vakatulewa kina vakavuku?\nQo e tolu: (1) Vakaliuca taumada na Matanitu ni Kalou kei na nona yalododonu. (Maciu 6:19-34) (2) Marautaka nomu qaravi ira na so tale. (Caka. 20:35) (3) Marautaka nomu qaravi Jiova ni o se itabagone. (Dauv. 12:1)—15/1, tabana e 19-20.\nO cei o ratou na va na dauvodo ose eratou sa tekivu yavala mai ena 1914?\nO Jisu e vodoka tiko e dua na ose vulavula, e sa ravuti Setani kei ira na nona timoni mai lomalagi. O koya e vodoka na ose damudamu e vakatayaloyalotaka na rarawa e vakavuna na ivalu. O koya e vodoka na ose loaloa e vakaibalebaletaka na leqa ni kakana. O koya e vodo tiko ena ose dravu e dauveivakamatei ena mate rerevaki, nira mate kina e vica vata na milioni. (Vkta. 6:2-8)—1/2, tabana e 6-7.\nGauna cava ena vakayacori kina na ‘vakamau ni lami’? (Vkta. 19:7)\nEna “vakamau na Lami” ni sa vakacavara nona ravuravu na Tui o Jisu Karisito, qori ni sa vakarusai o Papiloni na Ka Levu, sa oti tale ga na ivalu na Amaketoni.—15/2, tabana e 10.\nNa cava era “nanamaki” kina na Jiu ena imatai ni senitiuri ena nona basika na Mesaia? (Luke 3:15)\nEda sega ni rawa ni vakadeitaka ke ra kila na Jiu ena imatai ni senitiuri na parofisai i Taniela me baleta na Mesaia me vakataki keda. (Tani. 9:24-27) Ia de dua era sa na rogoca na ka e tukuna na agilosi vei ira na ivakatawanisipi se na ka e tukuna na parofita yalewa o Ana me baleta na nona raica na gonedramidrami o Jisu ena valenisoro. O ira tale ga na dauraikalokalo era vaqarai “koya e sucu me nodra tui na Jiu.” (Maciu 2:1, 2) E muri, sa qai vakaraitaka o Joni na Dauveipapitaisotaki ni sa vakarau basika na Karisito.—15/2, tabana e 26-27.\nNa cava meda cakava meda dina kina ena noda vosa? (2 Kor. 1:18)\nEda dau vakadinata ni na tiko na ka ena vakadredretaka na noda dau dina ena noda vosa. Ia nida yalataka e dua na ka, e bibi meda solia noda vinaka taucoko meda dau dina.—15/3, tabana e 32.\nNa cava meda cakava nida temaki meda raica na iyaloyalo vakasisila?\nQo e tolu na ka e rawa ni vukei keda. (1) Ke basika eso na iyaloyalo veivagarogaroi, rai tani sara vakatotolo. (2) Taqomaka nomu vakasama ni o vakasamataka na ka vinaka qai masuta na Kalou. (3) Kua ni sarava na iyaloyalo se Web site e laurai kina na iyaloyalo vakasisila.—1/4, tabana e 10-12.\nNa leqa tawanamaki cava e rawa ni yaco ke dua na lotu vaKarisito e biuta nona vuvale me lai cakacaka ena dua tale na vanua?\nNira vakatulewataka na itubutubu mera kua ni tiko vata vakavuvale, ena rawa ni vakaleqai ira na gone. De dua era na cati ira na itubutubu. E rawa tale ga ni temaki ena veiyacovi e dua vei rau na isa ni vakawati e yawaki watina.—15/4, tabana e 19-20.\nNa cava e dau musu kina na yavadra na dau basulawa era vakaliligi ena kau?\nEra vakamatea eso na dau basulawa na kai Roma ena nodra vakaliligi ena kau. Era kerea na Jiu me musu na yavadrau na dau basulawa erau a vakaliligi ena yasa i Jisu. Qori era na sega kina ni cegu vinaka ra qai mate vakatotolo. Ena sega gona ni gadrevi mera vakaliligi tu ena kau ena bogi taucoko. (Vkru. 21:22, 23)—1/5, tabana e 11.\nNa cava na va na taro meda vakasamataka tiko nida gole ena cakacaka vakaitalatala?\nO cei au na sotava ena cakacaka vakavunau? E vei na vanua au na vunau kina? Na gauna veiganiti cava meu vunau kina? Au na torovi ira vakacava?—15/5, tabana e 12-15.\nE vakacava na rerevaki ni vakatavako?\nEna senitiuri sa oti, era mate kina e le 100,000,000. Ena gauna mada ga qo, e rauta ni 6,000,000 era mate ena veiyabaki.—1/6, tabana e 3.\niMeli iMeli O se Nanuma Tiko?\nO se Nanuma Tiko?—June 2014


Eaton Fuller RTO-14909MLL Transmissions for sale with same day shipping available worldwide. The Eaton Fuller RTO-14909MLL 9 sa vakarautaki tu ena digidigi vou ka na tara tale na taranisimisani ni ivolavakarau ni totolo. Eaton via veimama toka ka takoso na transmissions sa rawarawa na kena draiva ka versatile me sotava na nomu gagadre ena kei na tani na gaunisala. Eda stock kecega ivakaraitaki vou ka remanufactured Eaton Fuller taranisimisani ka o na rawata lesu soro kei na kena cicivaki.\nGadrevi na nomu biaulivaliva ni Eaton tarai cake tale? Eda rawa ni vukei! View our troubleshooting pages for assistance in RTO-14909MLL Eaton Fuller transmission troubleshooting. Eda rawa ni vukei! Eda sa na veiyabaki ni veika a sotavi ena tara cake tale na transmissions kei na vakaivola ena Eaton Fuller transmissions ka da sa kila na noda tikina. Noda kenadau ni gugumatua rawa ni veivuke ena dua ga na mataqali taro kevaka o sega ni vakadeitaka kina na tikina o gadreva. Eda vakarautaka na biaulivaliva ni ituvaki taracake tale ni veiqaravi ka rawa tomika ka qai sereki nomu taranisimisani mai na dua na vanua e vuravura.


Sala me Vakaraitaki Kina na Loloma | iVakasala ina Vuvale\nWILIKA ENA VOSA Abua Afrikaans Albanian Amharic Arabic Armenian Azerbaijani Baoule Bashkir Belize Kriol Bicol Bislama Boulou Bulgarian Catalan Cebuano Chichewa Chin (Hakha) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Faroese Finnish Fon French Ga Georgian German Greek Gun Haitian Creole Hausa Hebrew Hiligaynon Hindi Hmong (White) Hungarian Iban Igbo Iloko Indonesian Isoko Italian Italian Sign Language Japanese Kabuverdianu Kannada Kazakh Kikamba Kikaonde Kikuyu Kiluba Kinyarwanda Kirghiz Kirundi Korean Kwanyama Latvian Lingala Lithuanian Macedonian Malagasy Malay Malayalam Maltese Mambwe-Lungu Mongolian Moore Myanmar Ndebele (Zimbabwe) Nepali Norwegian Nzema Okpe Oromo Ossetian Pangasinan Papiamento (Curaçao) Persian Polish Portuguese (Brazil) Portuguese (Portugal) Punjabi Rarotongan Romanian Romany (Macedonia) Romany (Macedonia) Cyrillic Russian Sango Sepedi Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Solomon Islands Pidgin Spanish Sunda Swahili Swedish Tagalog Tamil Tarascan Tatar Telugu Thai Tigrinya Tiv Tojolabal Tsonga Turkish Twi Tzotzil Uighur (Cyrillic) Ukrainian Umbundu Urdu Uzbek Uzbek (Roman) Vietnamese Waray-Waray Welsh Yoruba Zapotec (Isthmus) Zulu vakaViti\nSala me Vakaraitaki Kina na Loloma\nNi toso na yabaki, sa dau luluqa na nodra veilomani eso na veiwatini. Ia ke vakilai tiko qori ena nomu bula vakawati e dodonu mo kauai kina.\nBibi na veilomani me dei kina na vakawati. E yaga na kakana kei na wai me kaukaua qai bulabula vinaka kina na yagoda, e bibi tale ga na veilomani ena vakawati me rawa ni dei qai kaukaua tiko ga. Ni oti mada ga e vicasagavulu na yabaki ni bula vakawati, e bibi me rau vakadeitaka tiko ga na veiwatini ni dei na nodrau veilomani kei na nodrau dau veikauaitaki.\nNa loloma dina e sega ni nanumi koya ga. Ena vakamarautaki kena isa. Koya gona, me kua ni vakaraitaki na loloma ena gauna ga e nanumi ni vinaka me vakaraitaki kina. Na isa ni vakawati vinaka ena kila na gauna e vinakata kina o kena isa me lomani, qai saga me cakava sara.\nEra dau vinakata vakalevu na yalewa vakawati mera lomani ni vakatauvatani kei ira na tagane vakawati. E rawa ni lomani watina vakalevu o tagane vakawati. Ia ke vakaraitaka ga o tagane na loloma qori ni tekivu se ni oti e dua na siga, se ni bera na veiyacovi, ena lomatarotarotaka o yalewa ke lomani koya dina o watina se sega. E bibi me vakaraitaka o tagane ni lomani watina e veigauna kece.\nVakaraitaka na loloma ena ka o kaya. Na vosa me vaka “Au domoni iko” se “O talei dina vei au,” ena rawa ni vakamarautaki watimu.\niVakavuvuli vakaivolatabu: “Na cavuta ga na gusumudou na ka e sinai tu e lomamudou.”—Maciu 12:34.\nVakatutu: Rawa ni o vakayagataka eso tale na iwalewale mo vakaraitaka kina nomu loloma me vaka nomu volavola vua, imeli, se vakau itukutuku ena talevoni.\nVakaraitaka na loloma ena ka o cakava. Na nomu mokoti koya, reguci koya se nomudrau veitauriliga ena rawa ni kila kina o watimu na levu ni nomu domoni koya. Na ivakarau ni nomu tarai koya, raici koya, se nomu dau soli iloloma vua ena kilai kina ni o kauaitaki koya dina. Dau vukei watimu ena so na ka, me vaka na nomu veivuke ena volivoli, dolava na katuba, sava iyaya ni kana, savasava, se mo vakasaqa. Ni o cakava qori o sa vakaraitaka tiko ni o lomani koya, sega ni o veivuke ga!\niVakavuvuli vakaivolatabu: “Meda kua ni loloma [wale] ga e gusu se na vosa, me vakavotukana, me dina na noda loloma.”—1 Joni 3:18.\nVakatutu: Lomani watimu tiko ga me vaka ga na gauna drau se veibuku tiko kina.\nMe tiko nomudrau gauna vakaveiwatini. Ni drau tiko taurua ga ena dei kina nomudrau vakawati, ena vakadeitaka tale ga o watimu ni o marautaka na nomudrau tiko vata. Ena dredre toka me caka qori ke tiko o ratou na gone, se levu na veika vakabisinisi me caka e veisiga. Ia rawa ni drau tuvanaka mo drau taubale taurua ga.\niVakavuvuli vakaivolatabu: “Vakadeitaka . . . na veika era bibi sara.”—Filipai 1:10.\nVakatutu: E levu na veiwatini era dau osooso, ia era dau tikica na gauna mera dau kana vata kina vakaveiwatini.\nKilai kemu isa. E duidui na sala eda dau vinakata kina meda lomani. Drau rawa ni veitalanoataka na sala drau dui vinakata kina me vakayacori qori, ke vinakati tale ga me vakavinakataki. Oti mo saga sara mo cakava na veika e vinakata vei iko o watimu. Nanuma tiko ni bibi na veilomani me dei kina na vakawati.\niVakavuvuli vakaivolatabu: “Na loloma . . . e sega ni kauaitaka ga na ka e baleti koya.”—1 Korinica 13:4, 5.\nVakatutu: Kua ni vakasaurarataki watimu me lomani iko, e vinaka mo taroga, ‘Cava au rawa ni cakava me lomani au kina vakalevu o watiqu?’\n“Toso na gauna au sa qai vulica meu kua ni dau nanumi au ga. Qori e vukei au meu vakavinavinakataka na itavi sa qarava rawa tiko mai o watiqu ena neitou vuvale. Na levu ga ni noqu lomani koya, na levu tale ga ni nona lomani au.”—Debra kei watina o Douglas.\n“Keirau saga me keirau veiraurautaka na veika keirau dui vinakata. Kena ivakaraitaki, e dau taleitaka o watiqu meu vakavinavinakataka na veika e dau cakava vei au. Qori e kila kina niu kauaitaki koya. Au dau taleitaka tale ga ni dau tarogi au seu vakacava tiko. Qori au kila kina ni kauaitaki au.”—Flavia kei watina o Aron.\nNa Kalou mamarau o Jiova e vinakata mera mamarau na vuvale. Raica na ivakasala yaga vakaivolatabu vei ira na tagane kei na yalewa vakawati, itubutubu, kei na gone.


Nuidei Qai Taqomaki—Talanoa me Baleti Ricardo kei Andres\nDREDRE NA NODRAU BULA\nE vakavinakataka na bula na veivakavulici e yavutaki ena iVolatabu. Dikeva mada e rua na ivakaraitaki qo: Ricardo kei Andres.\nRICARDO: Niu se qai yabaki 15, au lewena e dua na ilawalawa. Era dau uqeti au vakalevu noqu itokani vou. Dau noqu isausau meu tini na yabaki e valeniveivesu! Dua dina na vakasama lialia qori. Ia na vanua au tiko kina era dau qoroi, qai dokai o ira na curu e valeniveivesu. Au vinakata sara ga meu ucui ira.\nAu cakava na ka era kilai levu kina na dau bula vakailala, me vaka na vakayagataki ni wainimategaga, veiyacovi kei na itovo voravora. Dua na bogi au vakaitavi ena veivanavanai. Au nanuma niu sa na mate, ia au dro bula. Oti qori au vakasamataka sara ga vakabibi na noqu bula, noqu isausau, au vinakata tale ga meu veisau. Ia ena rawa vakacava? O cei ena vukei au?\nE levu na wekaqu era sega ni bula mamarau, era sotava e levu na leqa. Ia e sega ni va qori na ka ratou vakila o noqu momo. Dau vinaka nodratou ivakarau, ratou muria tale ga na ivakavuvuli vakaivolatabu. Au vulica vei ratou ena dua na gauna ni yaca ni Kalou o Jiova. Oti toka ga vakalailai na veivanavanai, au masu vei Jiova niu cavuta sara ga na yacana, qai kerea me vukei au. Au kurabuitaka ni siga tarava ga sa tukituki e katuba e dua na iVakadinadina i Jiova! E qai noqu qasenivuli sara ni iVolatabu.\nAu tekivu vakatovolei ena levu na ka. Era dau qiriti au mai noqu itokani me keimami sota. E sega ni rawarawa meu vakasega. Au vakadeitaka meu vulica tiko ga na iVolatabu, au marautaka sara ga noqu cakava qori! Sa vinaka cake sara noqu ivakarau ni bula, au vakila tale ga na marau dina.\nAu nanuma lesu noqu masuta na Kalou meu tini na yabaki e valeniveivesu me rawa niu dokai vei ira noqu ilala. Ia qo au sa kerea meu qaravi koya vakatabakidua me tini mada ga na yabaki me rawa niu vukei ira eso tale me vaka ga nona vukei au. E sauma dina na Kalou noqu masu, qo sa 17 na yabaki noqu veiqaravi tiko vakatabakidua! Au sega ga ni tini e valeniveivesu.\nLevu vei ira noqu itokani makawa era se curu tu e valeniveivesu me vicasagavulu na yabaki. Eso tale era sa takali. Niu rai lesu, au vakavinavinakataki ratou na wekaqu iVakadinadina i Jiova. Ratou yalorawarawa me ratou ivakaraitaki vinaka ni ratou muria na ivakavuvuli vakaivolatabu. Dua na ka noqu dokai ratou ni vakatauvatani kei ira noqu ilala. Koya e bibi sara, au vakavinavinaka vua na Kalou ni vakavulici au ena ivakarau ni bula vinaka duadua.\nANDRES: Au sucu qai susu ena vanua dravudravua, e vakayagataki vakalevu kina na wainimategaga, dau tauri vakatawadodonu na iyau, laba, qai levu kina na saqamua. E daugunu alakaolo o tamaqu, qai bobula ina wainimategaga na cocaine. Rau dauveiba tu ga kei tinaqu, rau tauca na vosa mosimosi, rau ivalavala kaukaua tale ga.\nAu tekivu gunu alakaolo qai vakayagataka na wainimategaga niu se gone. Levu na gauna au yavoki tu ga e gaunisala, butako, qai volitaka na iyaya au butakoca. Niu sa uabula, ena nona tovolea o tamaqu me keirau veivolekati e vakavulici au ena butakoci kei na volitaki ni wainimategaga, kei na so tale na iyaya e vakatabui ena neimami vanua. Totolo ga noqu rawata e levu na ilavo. Dua na siga ratou gole yani na ovisa e noqu vale, ratou qai vesuki au. Au bala sara e valeniveivesu me lima na yabaki niu beitaki niu via labata e dua.\nDua na mataka a vakarogoi e valeniveivesu nira veisureti tiko na iVakadinadina i Jiova ena kena veivosakitaki na iVolatabu. Au mani nanuma meu lai vakarorogo tu ga. E vakaibalebale dina na ka au rogoca, au mani vulica na iVolatabu kei ira na iVakadinadina i Jiova. Era sega ni wereubiubitaka na tikinivolatabu, ia era vakaraitaka vakadodonu vei au na ivakatagedegede cecere ni itovo savasava ni Kalou.\nAu qai liaca ni na sega ni rawa niu veisau ga vakataki au. Ena vinakati e dua me vukei au, vakabibi nira sega ni taleitaka na ka au cakava tiko eso keimami vesu vata. Au mani masuti Jiova me solia vei au na kaukaua kei na vuku. E vukei au dina o koya, au sa sega ni bobula ina nodra veivakarerei. E vakayaloqaqataki au ga meu wasea vei ira na kaivesu na itukutuku ena iVolatabu.\nDua na ka noqu taqaya na gauna au sere kina, au vinakata meu se tiko tale mada e valeniveivesu! Niu sa biubiu era yaloyalo mai e vica na kaivesu. Eso era kaya, “Qai moce toka na italatala.”\nAu dau rere niu vakasamataka na ivakarau ni noqu bula keu sega ni vakamalumalumu vua na Kalou me vakavulici au. Dua na ka noqu vakavinavinakataka na Kalou ni lomani au, e sega tale ga ni vakalaivi au meu lakosese. *\n^ para. 15 E tiko ena jw.org eso tale na ivakaraitaki ni kena veisautaka na bula na iVolatabu. Gole ina IVAKAVUVULI VAKAIVOLATABU > VAKACEGU & MARAU.\nENA RAWA NI VUKEA E DUA NA IVOLATABU KE DAU YALOMALUMALUMU, DAUDINA, YALORAWARAWA NI VEISAU, QAI CAKAVA SARA. E VAKASAKITI NA KENA VUKEI IRA E LEVU\niMeli iMeli Talanoa me Baleti Ricardo kei Andres\nTalanoa me Baleti Ricardo kei AndresTalanoa me Baleti Ricardo kei Andres


The Fiji Times » Vanua ni tatadra\nVanua ni tatadra\nESA oka talega o Viti me dua na vanua ni tatadra ka ra dau domona se wainidivataka na vulagi saravanua me vaka e a vakayacora e dua na kena saveya e dua na kabani ni veilakoyaki e vuravura na Virtuoso, ka oka kina e 26 na matanitu kei na sivia e 9,000 na kena daunivakasala.\nNa Virtuoso esa vakaaycora tiko mai na soveya oqo e na vuku ni veivanua ni tadra e vuravura e na loma ni 9 na yabaki sa oti, mai vei ira na vakavatu ka ra dau veilakoyaki voli ena veiyasai vuravura ena nodra veisiko se cicivaki bisinisi.\nE rauta ni 5,800 na kena dau mai na Virtuoso e vakaitavi e na 2015 ni veilakoyaki (Travel Dreams) ka mani okati tiko o Viti e na lewe 10 na matanitu e na veta e cake. Na wiliwili matanitu oqo e oka tiko kina o Ositerelia, Niu Siladi, Itali, Varanise, Kirisi, Ailadi, Caribbean, Igiladi kei na Enatanitika.\nMe vaka e vakaraitaka na Virtuoso ni veika bula e na loma ni wasabula e Viti kei na veibure ni saravanua e vakavuna me okati kina me dua vei ira na lewe 10 na matanitu e na veta e cake. E vakaraitaka ko Truman Bradley na jeameni ni tabana ni Saravanua e Viti ni duavata kei na veika e vakaraitaka tiko na Virtuoso ena nona wili o Viti me dua na vanua vinaka ni gade e vuravura.\nO Viti na yanuyanu duadua e na Ceva ni Pasivika e wili ena yabaki oqo ka sa dua na i vakaraitaki vinaka ka sa na laveta cake na nodra sasaga mai ena nodra sasaga mai ena noda vanua na vulagi saravanua.\nNa macala ni tukutuku oqo ea laurai e na e na Virtuoso Life ena kena laveti na i tovo ni vanua, na waqa ni vakatasosoko, na i rairai ni vanua, veinuku vula, vuvale, kakana kei na waini, vakatasosoko e uciwai, vanua ni veimasi, kei na veisiko e na korolevu.\nSODELPA and NFP files petition in High Court\nMan denies rape allegation but admits theft in court


Meda Dau Veikauaitaki ena Cakacaka Vakaitalatala | Vale ni Vakatawa Vulici\nNa Vale ni Vakatawa (iTabataba e Vulici) | Maji 2019\nWILIKA ENA VOSA Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Armenian (West) Aukan Australian Sign Language Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Sign Language Boulou Brazilian Sign Language British Sign Language Bulgarian Cakchiquel (Western) Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Cuban Sign Language Czech Czech Sign Language Damara Dangme Danish Dayak Ngaju Digor Douala Drehu Dutch Ecuadorian Sign Language Edo Efik English Esan Estonian Ewe Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Gitonga Greek Greek Sign Language Greenlandic Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Hungarian Hungarian Sign Language Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabiye Kabuverdianu Kachin Kamba Kannada Karen (S'gaw) Kazakh Kazakh (Arabic) Kekchi Kenyan Sign Language Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Korean Sign Language Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Sign Language Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe (North Central) Mixtec (Guerrero) Mizo Mongolian Moore Motu Mozambican Sign Language Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Portuguese (Brazil) Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romanian Sign Language Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Salvadoran Sign Language Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Taiwanese Sign Language Tajiki Tamil Tarascan Tatar Telugu Tetun Dili Thai Thai Sign Language Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zimbabwe Sign Language Zulu vakaViti\nULUTAGA NI VULI 13\nMeda Dau Veikauaitaki ena Cakacaka Vakaitalatala\n“Dua na ka nona lomani ira . . . Mani vakavulici ira ena levu sara na ka.”—MARI. 6:34.\nSERE 70 Qarai Ira na Ciqomi Keda kei na Noda iTukutuku\nKA ENA VULICI *\n1. Na itovo cava i Jisu e dau veivakacegui? Vakamacalataka.\nE VEIVAKACEGUI ni kila vinaka o Jisu na noda leqa na tamata ivalavala ca. Ni bula e vuravura, e dau “marau vata kei ira era marau” e “tagi vata kei ira era tagi.” (Roma 12:15) Kena ivakaraitaki, dua na ka nodra marau na le 70 na nona tisaipeli nira lesu mai na vunau. E ‘marau tale ga vakalevu o Jisu, e sobuti koya na yalo tabu.’ (Luke 10:17-21) Ia ni raica na nodra rarawataka na itokani i Lasarusa na nona mate, e ‘vusolo na lomana.’—Joni 11:33.\n2. Na cava e dau veikauaitaki kina o Jisu?\n2 E uasivi o Jisu, ia dua na ka nona kauaitaki keda na tamata ivalavala ca, e lomani keda tale ga. Na vuna? E lomani ira vakalevu na tamata. Me vaka eda vulica ena ulutaga sa oti, e “taleitaki ira vakalevu na luve ni tamata.” (Vkai. 8:31) E uqeti koya na loloma me kila vinaka na ivakarau ni noda rai. E vola na yapositolo o Joni: “Ni kila vinaka na ka e tu e loma ni tamata.” (Joni 2:25) E dau veinanumi o Jisu. Era rogoca na lewenivanua na itukutuku vinaka nira vakila na nona loloma. Nida lomani ira tale ga vakalevu na lewenivanua, eda na vukei ira ena cakacaka vakavunau.—2 Tim. 4:5.\n3-4. (a) Nida dau veikauaitaki, eda na raica vakacava na cakacaka vakaitalatala? (b) Na cava eda na dikeva ena ulutaga qo?\n3 Me vaka na yapositolo o Paula, eda kila ni noda itavi meda vunau. (1 Kor. 9:16) Nida kauaitaki ira na lewenivanua, eda na sega ni cakava tu ga me rawa na noda cakacaka vakaitalatala. Ia eda via vukei ira dina nida lomani ira. Eda kila ni “marau vakalevu o koya e solia na ka, vakalailai o koya e taura na ka.” (Caka. 20:35) Ni tiko vei keda na rai qori, eda na marautaka vakalevu na noda cakacaka vakaitalatala.\n4 Eda na dikeva ena ulutaga qo na sala meda veikauaitaki kina ena cakacaka vakaitalatala. Eda na vulica e liu na nona dau veikauaitaki o Jisu. Oti, eda na qai dikeva e va na sala meda muria kina na nona ivakaraitaki.—1 Pita 2:21.\nDAU VEIKAUAITAKI O JISU ENA CAKACAKA VAKAITALATALA\nE vunautaka o Jisu na itukutuku veivakacegui ni dau veikauaitaki (Raica na parakaravu 5-6)\n5-6. (a) E kauaitaki cei o Jisu? (b) Me vaka e parofisaitaki ena Aisea 61:1, 2, na cava e lomani ira kina?\n5 Na cava e dua na ivakaraitaki ni nona dau veikauaitaki o Jisu? Dua na gauna, e wawale sara ga o Jisu kei ratou na nona tisaipeli ni ratou sega ni cegu ena vunau. E ‘sega mada ga na gauna galala me ratou kana kina.’ E mani kauti ratou vakatikitiki o Jisu ena “dua na vanua lala” me ratou “vakacegu mada vakalailai.” Ia dua na ilala levu era sa liu rawa ena vanua qori. Na cava e cakava o Jisu ni raici ira? “Dua na ka nona lomani * ira nira vaka na sipi e sega na kena ivakatawa. Mani vakavulici ira ena levu sara na ka.”—Mari. 6:30-34.\n6 Na cava e lomani ira kina na ilala levu o Jisu qai kauaitaki ira? E raica “nira vaka na sipi e sega na kena ivakatawa.” De dua e raica o Jisu nira dravudravua eso, era cakacaka tale ga vakaukaua mera qarava nodra vuvale. So tale era rarawataka ni mate na wekadra lomani. Ke dina qori, ena kila vinaka o Jisu na kedra ituvaki. Eda vulica ena ulutaga sa oti ni sotava tale ga eso na ituvaki qori. E kauaitaki ira na lewenivanua o Jisu, e wasea kina vei ira na itukutuku veivakacegui.—Wilika Aisea 61:1, 2.\n7. Eda na vakatotomuria vakacava na ivakaraitaki i Jisu?\n7 Na cava eda vulica ena ivakaraitaki i Jisu? Era tu tale ga nikua e levu era “vaka na sipi e sega na kena ivakatawa.” Era sotava e levu na veika dredre. Eda na vakacegui ira gona nida wasea vei ira na itukutuku vinaka ni Matanitu ni Kalou. (Vkta. 14:6) Meda vakatotomuria mada ga na noda Turaga da qai vunautaka na itukutuku vinaka nida “lomani ira na vakaloloma kei na dravudravua.” (Same 72:13) Eda lomani ira dina na lewenivanua, eda vinakata gona meda vukei ira.\nVA NA SALA MEDA VEIKAUAITAKI KINA\nMeda kauaitaka na ka era gadreva yadua (Raica na parakaravu 8-9)\n8. Na cava na imatai ni sala eda na veikauaitaki kina ena cakacaka vakaitalatala? Vakatauvatana.\n8 Na cava ena uqeti keda meda kauaitaki ira kina na tu ena yalava? Eda na biuti keda ena kedra ituvaki, da qai cakava na ka sara ga eda vinakata mera cakava vei keda. * (Maciu 7:12) Meda raica mada e va na sala meda cakava kina qori. Kena imatai, meda kauaitaka na ka era gadreva yadua. Nida lai vunau, eda na vaka na vuniwai. Na vuniwai vinaka ena kauaitaka na kedra ituvaki yadua na tauvimate. Ena tarogi koya, ena vakarorogo vinaka tale ga ni vakamacalataka tiko na kena mate kei na ka e vakila. Ena sega ni solia mada na wainimate, vakavo ke sa dikevi koya vinaka me kila na ka e ganiti koya. Ena va tale ga qori nida lai vunau, ena sega ni duadua tu ga na noda ivakamacala vei ira ena yalava. Meda kila vinaka mada na kedra ituvaki kei na nodra rai.\n9. Na cava meda kua ni nanuma? Vakamacalataka.\n9 Ni o sotava e dua ena cakacaka vakavunau, kua ni nanuma ni o sa kila vinaka tu na kena ituvaki, na ka e vakabauta kei na vuna. (Vkai. 18:13) Saga mo kila na ka me baleti koya kei na nona vakabauta ni o tarogi koya vakamaqosa. (Vkai. 20:5) Ke salavata kei na ivakarau ni nomu vanua, taroga na nona cakacaka, nona vuvale, na ka e sotava, kei na nona rai. Nida takiva mai na ka e tu e lomadra, eda na kila kina na kedra ituvaki. Ni matata qori, eda na vakatotomuri Jisu nida kauaitaka na ka era gadreva qai vukei ira.—Vakatauvatana 1 Korinica 9:19-23.\nMo vakasamataka na kena ituvaki o koya o vunau tiko vua (Raica na parakaravu 10-11)\n10-11. Me vaka e tukuni ena 2 Korinica 4:7, 8, na cava na ikarua ni sala eda na veikauaitaki kina? Tukuna e dua na ivakaraitaki.\n10 Kena ikarua, saga mo vakasamataka na kedra ituvaki. Ena so na gauna eda rawa ni kila na kedra ituvaki nida dau sotava tale ga na leqa, da qai sega ni uasivi. (1 Kor. 10:13) Eda kila ni dredre na bula ena vuravura qo, eda vosota rawa ga ni tokoni keda o Jiova. (Wilika 2 Korinica 4:7, 8.) Ia qai vakasamataki ira na sega ni kilai Jiova. Ena dredre sara mera vosota na ituvaki ni vuravura qo nira sega ni vakila nona veitokoni. Me vakataki Jisu, nida nanumi ira, eda na tukuna vei ira “na itukutuku vinaka ni ka vinaka.”—Aisea 52:7.\n11 Meda dikeva mada na ivakaraitaki nei Sergey e dua na tacida tagane. E dau mamadua qai galugalu ni bera ni vulica na iVolatabu. E dredre me vosa vei ira eso tale. E vulica sara na iVolatabu. E kaya: “Au vulica ena iVolatabu ni nodra itavi na lotu vaKarisito mera wasea na ka era vakabauta. Meu tukuna vakadodonu niu sega ni rawata qori.” Ia e vakasamataki ira vakalevu na se bera ni kila na ka dina, ena dredre sara na kedra ituvaki nira sega ni kilai Jiova. E tomana: “Au marau qai lomavakacegu ena veika vovou au vulica tiko ena gauna qori. Au kila ni bibi mera kila na ka dina eso tale.” Ni kauaitaki ira vakalevu na lewenivanua o Sergey, sa qai yaloqaqa me vunau. E kaya: “Au kurabui ni vakanuideitaki au na noqu wasea na ka e kaya na iVolatabu. E vakaukauataka tale ga na noqu vakabauta na veika vovou au sa vulica.” *\nEna taura na gauna me toso vakayalo e dua (Raica na parakaravu 12-13)\n12-13. Na cava meda vosovoso kina nida veivakavulici? Vakatauvatana.\n12 Kena ikatolu, mo vosovoso ni o veivakavulici. Nanuma tiko ni se bera sara ni matata vei ira na gonevuli eso na ka dina vakaivolatabu eda kila. Levu e dredre mera biuta na ka era vakabauta tu. De dua era nanuma ke ra biuta na nodra lotu, era sa na yawaki ira nodra lewenivuvale, ira ena itikotiko, era na sega tale ga ni okati ena ka vakavanua. Eda na vukei ira vakacava?\n13 Vakasamataka mada na ivakatautauvata qo: Na cava e dau caka ena wavu se ikawakawa makawa ni tara tale e dua na ka vou? Ena vakayagataki tiko ga me yacova ni sa oti na wavu vou. Ni sa vakarau dola na wavu vou, ena qai kau tani na wavu makawa. Ena va tale ga qori o ira noda gonevuli. Me rawa nira biuta na ivakavuvuli “makawa” era susugi kina, ena vinakati meda vakavulici ira mera kila na ivakavuvuli “vou,” mera taleitaka tale ga. Qori na ivakavuvuli vakaivolatabu era sega tu ni kila nira se qai tekivu vulica na iVolatabu. Nira kila vinaka, sa na rawarawa nira biuta na ivakavuvuli era susugi mai kina. Na veisau qori ena taura toka na gauna.—Roma 12:2.\n14-15. Eda na vukea vakacava e dua e sega sara tu ga ni kila na inuinui ni bula tawamudu, se kila tu ga vakacaca? Tukuna e dua na ivakaraitaki.\n14 Nida vosovoso vei ira ena yalava ni vunau, eda na sega ni namaka mera vakabauta se kila sara na ka dina ena imatai ni gauna era rogoca kina. Ia nida kauaitaki ira, eda na vukei ira mera vakasamataka vinaka na ka e tukuna na iVolatabu. Kena ivakaraitaki, eda na vukea vakacava e dua me kila na inuinui ni bula tawamudu e vuravura? Levu era sega sara tu ga ni kila na inuinui qo, se ra kila tu ga vakacaca. Era nanuma ni sega na nodra inuinui na mate. Se ra nanuma nira na lako kece i lomalagi na tamata vinaka. Eda na vukei ira vakacava?\n15 Qo na iwalewale e vakayagataka e dua na tacida, e raica ni mana. E wilika e liu na Vakatekivu 1:28. Oti e tarogi itaukeinivale se i vei e vinakata na Kalou meda bula kina na kawatamata, na cava tale ga meda vakila. Levu era dau kaya, “E vuravura, meda mamarau tale ga.” Oti e wilika sara na tacida na Aisea 55:11, qai taroga ke se dei tiko ga na inaki ni Kalou. Vakalevu mera dau kaya na itaukeinivale ni se dei tiko ga. E wilika na tacida na Same 37:10, 11, qai taroga se cava ena yaco ena dua na gauna mai muri. Na iwalewale ni nona vakayagataka na iVolatabu na tacida qo, era mai kila kina e levu ni inaki ni Kalou mera bula tawamudu e vuravura na tamata vinaka.\nEna rairai nanumi ni sega soti ni bibi na vola ivola, ia e yaga vakalevu (Raica na parakaravu e 16-17)\n16-17. Nida vakasamataka na Vosa Vakaibalebale 3:27, na cava eso na ka eda rawa ni cakava meda veikauaitaki kina? Tukuna e dua na ivakaraitaki.\n16 Kena ikava, vakasamataka na ka mo cakava mera kila kina ni o kauaitaki ira. Kena ivakaraitaki, vakacava ke osooso o itaukeinivale? Eda rawa ni kere veivosoti da qai tukuna nida na lesuvi koya ena dua na gauna veiganiti. Vakacava ke vinakata me vukei ena dua na ka lailai ena nona vale? Se vinakata me tala e dua ni sa dredre me veilakoyaki? Eda rawa ni veivuke ena ituvaki qori.—Wilika Vosa Vakaibalebale 3:27.\n17 Qori na ka e cakava e dua na tacida yalewa. Ena nona veikauaitaki, e volavola kina ena dua na vuvale ni mate e dua vei ratou na gone. Ena rairai nanumi ni sega soti ni bibi na ivola qori, ia e yaga sara ga. E vola eso na tikinivolatabu veivakacegui. E uqeti ratou vakacava na vuvale qori na nona ivola? E kaya o tinadratou: “Au rarawa sara tu ga enanoa. E yaga vakalevu vei keitou na nomu ivola. Au vakavinavinakataka vakalevu na kena veivakacegui. Au wilika beka vaka20 enanoa. E tau vakayalovinaka, vakayalololoma qai veivakayaloqaqataki. Vinaka vakalevu.” E dau yaga dina nida biuti keda ena kedra ituvaki eso tale da qai vukei ira.\nDONU NOMU RAI NI O VUNAU\n18. Me vaka e tukuni ena 1 Korinica 3:6, 7, me vakacava na noda rai?\n18 Eda vinakata me donu noda rai me baleta na noda itavi ni vunau. Eda na vukei ira na lewenivanua mera mai kilai Jiova da qai biuta vua na kena vo. (Wilika 1 Korinica 3:6, 7.) E nona itavi me vagolei ira mai. (Joni 6:44) Na nodra ciqoma na itukutuku vinaka se sega ena vakatau sara ga ena ivakarau ni lomadra. (Maciu 13:4-8) Vakasamataki Jisu mada! E Qasenivuli levu duadua me bau bula e vuravura, ia e levu era sega ni vakabauta na nona itukutuku! Meda kua gona ni yalolailai ke ra sega ni rogoca e levu na itukutuku vinaka.\n19. Ena vuavuaivinaka vakacava na noda cakacaka vakaitalatala nida veikauaitaki?\n19 Ena vuavuaivinaka na noda cakacaka vakaitalatala nida dau veikauaitaki. Eda na marautaka vakalevu na noda cakacaka vakavunau kei na soli ka. Era na rogoca tale ga na itukutuku vinaka o ira na “yalomalumalumu era muria na sala mera bula tawamudu kina.” (Caka. 13:48) Ni “se rawa, meda caka vinaka vei ira na tamata kece.” (Kala. 6:10) Eda na marau nida vakalagilagia na Tamada vakalomalagi.—Maciu 5:16.\nNa cava e bibi kina meda dau veikauaitaki ena cakacaka vakaitalatala?\nE veikauaitaki vakacava o Jisu ena cakacaka vakaitalatala?\nEda na vakaraitaka vakacava na veikauaitaki ena cakacaka vakavunau?\nSERE 64 Marautaka na Tatamusuki\n^ para. 5 Eda na marautaka noda cakacaka vakavunau nida veikauaitaki, era na via rogoca tale ga e levu na noda itukutuku. Na vuna? Eda na vulica ena ulutaga qo na ivakaraitaki i Jisu, kei na va na sala meda kauaitaki ira kina ena yalava.\n^ para. 5 IVAKAMACALA NI VOSA: Na ibalebale ni lomani ena ikotokoto qo oya na nomu nanuma e dua e rarawa se vakalolomataki. Ni tiko vei keda na rai qori, eda na solia noda vinaka taucoko meda veivuke.\n^ para. 8 Raica na ulutaga “Muria na Vunau Koula ena Nomu Cakacaka Vakaitalatala” ena Vale ni Vakatawa ni ika15 ni Me, 2014.\n^ para. 11 Raica Na Vale ni Vakatawa ni Okosita 1, 2011, t. 21-22.\niMeli iMeli Meda Dau Veikauaitaki ena Cakacaka Vakaitalatala\nNa Cava e Tarova na Noqu Papitaiso?\nRogoca na Domo i Jiova\nMeda Dau Veikauaitaki\nYalovinaka—O na Vakaraitaka Vakacava?\nE Bibi Vei Jiova na Nomu Vakaemeni\nText Sala me download kina na ka e tabaki NA VALE NI VAKATAWA (ITABATABA E VULICI) Maji 2019\niMeli iMeli NA VALE NI VAKATAWA (ITABATABA E VULICI) Maji 2019\nNA VALE NI VAKATAWA (ITABATABA E VULICI) Maji 2019


Searching:Me baleta na redeClose Map\nvakavoutaki na penthouse 100% ena Vakelia na vanua!\n€1,600 ena veivula\nME VOLITAKI: vakatabakidua iyauqaqa e Playa de la qito, Tenerife! Oqo na topmost ni tutu penthouse e tiko kina na vale ka sega ni tiko ena bati ni tutu ka sega ...\nVale vou vakaitamera ena tobu & na qaraji!\nDakoba vakaitamera itikotiko vale saumi kei na rumu ni moce 2 kei na 2 na bathrooms.Complex kei na qalo tobu ka ena botoniqele garages. Vakataucoko vakaiyaragitaki ka vakarautaki me baleta na bula: – 100% vakaiyaragitaki valenikuro...\nBeachfront na qoli ira na rumu ni ikelekele ni waqa ena Puerto Santiago!\nOceanfront rairai totoka na rumu ena ikelekele ni qoli makawa Puerto Santiago! A lako e dua na miniti mai na baravi ni Chica nuku! Vakataucoko vakaiyaragitaki ka vakarautaki me baleta na bula: –...\nItikotikoPuerto de Santiago\nBeachfront ni vale kei na tobu ni sisili kei na itikotiko ni tenisi!\nToka vakavinaka sara kei na vakavoutaki vakatikina oceanfront 1 rumu ni moce, 1 valenisili vale 150 na mita mai La buturara Sandy baravi. Vakataucoko vakaiyaragitaki ka vakarautaki me baleta na bula:...\nOceanfront ira na vale ni duplex ena tobu!!\nVakaitamera na rumu ni moce 2, na vale ni 2 na valenisili ena imatai ni iyatu wasawasa! Vakataucoko vakaiyaragitaki ka vakarautaki me baleta na bula: – 100% vakaiyaragitaki valenikuro ena cooker vakalivaliva,...\nStylish na villa ena tobu vakaitaukei! 600 na mita mai baravi nukunuku!\nVilla vakavanua totoka ena Playa de San Juan, Tenerife! Ga 600 na mita mai baravi nukunuku kei na ikelekele ni waqa ni qoli! Vakataucoko vakaiyaragitaki ka vakarautaki me baleta na bula:...\nItikotikoPlaya de San Juan\nOceanfront na vale redetaki vata kei na "vakaitaukei" na curu ki na dua na baravi!\nVeivakurabuitaki na vanua ena mata na baravi vou ena Playa de la buturara, Tenerife! Vakataucoko vakaiyaragitaki ka vakarautaki me baleta na bula: – 100% vakaiyaragitaki valenikuro...\nPenthouse kei na tobu ni sisili! Wale tikoga oqo ni vakavoui!\nBeautiful e se qai vakavoui na penthouse dodonu ena mata ni nuku na buturara ni La baravi! Vakataucoko vakaiyaragitaki ka vakarautaki me baleta na bula: – 100% vakaiyaragitaki valenikuro ena vakalivaliva...\nBeachfront ni vale kei na itikotiko ni tobu kei na tenisi!\nVakavinaka sara toka na oceanfront 1 rumu ni moce, 1 valenisili vale 150 na mita mai La buturara Sandy baravi. Vakataucoko vakaiyaragitaki ka vakarautaki me baleta na bula: – 100% vakaiyaragitaki...\n22:09 20 Nove 19\n"2011". . o.m., s.... Tenerife mai vei ira. Dau veitokani vata kei keda ni da kasitama. Kevaka e yaco mai na taro, ena rawa ni laurai ni dua na isaunitaro vuniwai gugumatua ena tarava mai, ka yavutaki ena vuqa na yabaki ni veika sotavi ka rawa ni ra laki vakaitikotiko sara ena yanuyanu. Volai ni dua na Railesuvi ni Puerte de Santiago:) Eda sa vakadeitaka ni da na vakayagataka na nodra veiqaravi ena veisiga ni mataka.Wilika eso tale\nOqo e dua na galala cecere. Kena vo, e dua ga na itukutuku vakaloloma fairy!!! Sau rawarawa isau.... Au taleitaka na veivakasarasarataki. Vinaka vakalevu!Wilika eso tale\nNi bula! Keimami a lesu ga mai ena dua na vakacagicagi levu ka... Eda vinakata me da wasea na noda nanuma: eda sa marautaka dina!!! Kei na dua na ka vinaka cake vei iko na dou mai na veivakasarasarataki ena galala ni digidigi ka a vukei keda me da tuvanaka na noda bula ka vakasalataki keda ena excursions taleitaki duadua. Me tekivu ena, keimami sa wilika oti na railesu ka sega ni voli excursions mai na idusidusi ena ivola ni kena isau, e dina ga ni keimami sa strenuously "sa Gu". Eda gole ki na galala ni digidigi ka veibasai na baravi kei la qito kei na kena isau levu a lako ena dua na ilakolako ni yanuyanu ka veisiko ki na volcano (29 euros), ki na yanuyanu o la Gomera (57 euros), qalova ena waqa pirate Flipper 3 na auwa-32 Uno, ena vakasigalevu kei na waini! Ka kauta tale ga mai na Loro Park mai na dou! Ena sauma ga e 11 na euros ka sa rawarawa sara, a yaco yani ena dua na gauna volekata na otela ka laki soli sara ki na loma ni vale ni gade ka sa tiko sara ga e 6 na auwa ni gauna galala. Sa tu vei keda na gauna me da sarava na ivakaraitaki kece sara, ka sarava na killer whales ni gauna! Na nanuma ni veika e vakaraitaki e lako tani mai na kena ivakarau! O ira kece na excursions era a tiko ena vosa ni Rusia savasava. Me rawa ni da vakatura ena yalonuidei kei na yanuyanu na galala ni digidigi vei keda kece! Eda sa tuvalaka tiko e dua na ilakolako ena kena gauna donu. Keirau se bera mada ni raica e levu sara, ia au vinakata me 'u! Vinaka vakalevu na dou ni dua na vakacagicagi totoka ka kalougata vinaka!Wilika eso tale\nAu sa dau vakayagataka vakavica na noqu veiqaravi ni digidigi, na cicivaka... excursions sa matata sara ka nuitaki. Na veiqaravi e biuta ga na veivakauqeti e vinaka duadua, ia na vakacagicagi e dau vakavinavinakataka na galala ni digidigi ki na dua na tawaguilecavi, vakasakiti marau! E dua na nodra vakacagicagi vinaka na tamata yadua!Wilika eso tale\nKeitou a volia na tikite vei Loro Park ena galala oqo. Rawata... tuvanaki ena naba ni basi 325. E kaya na cauravou ni sa sau levu cake na basi mai na kena e loro tiko (ena mape bono), ni sa lako tiko na basi me 3 na kaloko. A tukuni na veika kece oqo ni keitou na volia na tikite mai vei rau me baleta na loro vata ga. Keirau a vakaraitaka na vakatitiqa: na kena itukutuku sa tiko ena kena gaunisala ena ceva, kei na vualiku, ka sa tiko kina e dua na ika 325 ni basi, sa totoka sara ... Ia na veiba me baleta na isau kei na gauna ni toso, keimami a volia na tikite me baleta na kena vakamacalataki loro. Oti mo qai lomatarotaro ena vuku ni nona tarogi ira tiko na draiva ni gole 325, se vakacava sara na levu ni basi ni mataka ki na siti, oya o Loro Park. A vola o draiva me rauta ni 1 na auwa 50 na miniti (sega ni 3 na auwa!), isau ena dua na bono 9 na euros ena idusidusi ruarua (e sau lailai toka ga vakalailai na loro). Keitou a lesu tale ki na galala ni digidigi. Sa qai vakadeitaka vei keda e dua na goneyalewa ni na lesu mai na sala totoka ena vualiku. Ka qai kaya tale ni sa na oti e tolu na auwa na ika 325 ni basi! Oqori, era kaya, e bula tiko o koya ka kila vakavinaka cake mai vei keda ... E a bula tu ga, e dua na cala se lasu! E tiko ruarua e yasana na kena itukutuku ena gaunisala ni Ceva! Ka lesu tale yani! E sega ni dua na ka. Ena vualiku keirau a gole ki na rara ni waqavuka. Na sala vei Puerto de la Cruz (ena vanua e tiko kina na Loro Park), taura e dua na auwa se veimama (sega ni 3!!!), qai toki ki na basi e tarava. Ena raraba, se yalowai, se rawai, me snuff na kena boko.Wilika eso tale


Vakamacalataka Nona Vakabauta e Dua na Parofesa ni Akaude | Vakatarogi\nWILIKA ENA VOSA Afrikaans Albanian Amharic Arabic Armenian Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Croatian Czech Danish Dutch English Estonian Ewe Finnish French Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kinyarwanda Kirghiz Kirundi Korean Lingala Lithuanian Macedonian Malagasy Myanmar Norwegian Oromo Polish Portuguese (Brazil) Romanian Russian Sepedi Serbian (Cyrillic) Serbian (Roman) Sesotho (Lesotho) Setswana Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tsonga Turkish Twi Ukrainian Urdu Vietnamese Xhosa Zulu vakaViti\nVAKATAROGI | STEPHEN TAYLOR\nVakamacalataka Nona Vakabauta e Dua na Parofesa ni Akaude\nE qasenivuli, e dau vakadidike tale ga o Parofesa Stephen Taylor ena University of Technology e Serene, mai Ositerelia. E vulica na veika me baleta na buturara ni veivoli kei na sala me lewai vinaka kina. E vakatarogi koya na Yadra! se uqeta vakacava na nona vakabauta vakalotu na veika e vakadikeva.\nVakamacalataka mada na nomu isususu.\nRau daulotu na noqu itubutubu, rau daudina, rau gugumatua tale ga. Rau uqeti au meu vuli vinaka, mani vulica kina na veika me baleta na veivoli ena University of New South Wales. Au taleitaka na vakadidike, nanuma sara meu dua na kenadau ena tabana qo.\nCava o vakadidike kina?\nAu via kila sara ga na iwalewale ni voli sea. Qo e vakarawarawataka nodra voli sea na daunibisinisi ra volitaka tale ena kabani, ra qai vakayagataka na kena ilavo me cicivaki kina nodra bisinisi. Sega ni koya ga qori, au dau vakadikeva tale ga na veika e vakavuna na tubu kei na lutu ni sea ena kabani.\nDua na kena ivakaraitaki?\nNamaki mera dau ripotetaka wasoma na kabani na ka era rawata. Era dau vakayagataka qori o ira na soli ilavo ina kabani mera kila kina na ilavo sa rawati tiko. Ia dau veiveisau na iwalewale e vakayagataki me ripotetaki kina na tubu. Era kaya na dauvakalelewa ni qori sara ga na sala era vunitaka kina na kabani na itukutuku dina vakailavo kei na tubu sa rawati. Era na qai kila ga vakacava na dau soli ilavo ina kabani na itukutuku dina? Tukutuku cava me tiko vei ira na dau dikeva na cicivaki ni bisinisi mera raica kina ni sa cicivaki tiko vakamatau na buturara ni veivoli? Au saga tiko kei ira noqu itokani vakacakacaka me keimami sauma na taro qori.\nAu dau tomani rau noqu itubutubu ina lotu Presbyterian, au qai vakawalena ena gauna au sa itabagone kina. Au vakabauta na Dauveibuli, au doka tale ga na iVolatabu, ia au raica ni sega ni walia o lotu na leqa eda sotava tu. Au dau raica na isoqosoqo lotu me vaka tu ga na vanua ni veimaliwai. Niu gole i Urope, au lako sara ina vica vata na valenilotu lelevu, au qai vaqaqa se cava era vutuniyau kina vakalevu, ia e dravudravua tu o vuravura. Qo e vakavuna noqu rarawa, au vakatitiqataka kina na lotu.\nA vuli iVolatabu na watiqu o Jennifer kei ira na iVakadinadina i Jiova, dau tiko tale ga ena nodra soqoni, au mani nanuma meu tomani koya meu kila eso na ka baleti ira. Au raica ni sega sara ga ni dua na ka au kila tu me baleta na iVolatabu. Kidroataki dina qori! Au mani vulica sara na iVolatabu kei ira na iVakadinadina.\nAu taleitaka na ivakarau ni nodra vuli. Era taro, ra kumuni ivakadinadina ra qai vakalewa me kilai kina na ka dina—na iwalewale sara ga au dau vakayagataka niu vakadidike tiko! Au papitaiso ena 1999 meu iVakadinadina i Jiova, ni oti ga e vica na yabaki nona papitaiso o Jennifer.\nE vaqaqacotaka nomu nuitaka na iVolatabu na nomu kila na veika vakailavo?\nIo. Kena ivakaraitaki, na Lawa e solia na Kalou vei ira e Isireli makawa me wali kina na leqa vakailavo, era se saga tiko ga nikua na kenadau ena veika vakailavo mera walia. Tukuni ena Lawa mera dau biuta vakatikitiki na Isireli eso na kakana me baleti ira na dravudravua (tautauvata kei na soli ivakacavacava kei na inisua), soli vei ira na leqa vakailavo na dinau ia me kua ni dua na kena tubu (vakarawarawataka na dinau), qai vakasukai na qele vei ira na kena itaukei dina ni oti e 50 na yabaki (taqomaki nodra dodonu ni taukena na qele). (Vunau ni Soro 19:9, 10; 25:10, 35-37; Vakarua 24:19-21) Na veika qori kei na so tale na veivuke vakailavo era vukei kina ena tolu na sala: Era (1) vukei nira leqa vakailavo, (2) vukei ira na dravudravua tu vakadede, (3) mera kua tale ga ni vakaduiduitaki ena veika vakailavo. Qo kece na ka e dau caka ena 3,000 na yabaki sa oti ni bera sara ni tauyavu na veika vakasaenisi kei na bula vakailavo nikua!\nE uqeta tale ga na iVolatabu na itovo kei na ivalavala me taqomaki kina na bula vakailavo. Kena ivakaraitaki, e vakavulica na veika me baleta na daudina, veinuitaki, loloma kei na lomasavu. (Vakarua 15:7-11; 25:15; Same 15) Na leqa vakailavo se qai tarai vuravura tiko ga qo, e vakavuna mera uqeti ira na kenadau ena bisinisi kei na veika vakailavo eso na koronivuli ni vuli bisinisi kei na so na isoqosoqo mera muria e dua ga na ivakatagedegede. Vei au mada ga, na ivakatagedegede savasava ni iVolatabu e uasivia sara na veika vakabisinisi.\nVeisautaki iko vakacava nomu vakabauta?\nYaga sara ga vei au na noqu vulica na iVolatabu\nTukuna o Jennifer niu sa dau yalorawarawa vakalevu. E liu au dau vinakata me kua sara ga ni dua na ka e cala, me yaco ga na lomaqu. Rairai vakavuna meu kenadau ena veika vakailavo! Noqu muria na ivakavuvuli vakaivolatabu au lewai au matau kina. Au marau vakalevu kei na noqu vuvale. Keitou marau tale ga ni wasea na ivakasala vuku ena iVolatabu vei ira eso tale. Yaga sara ga vei au na noqu vulica na iVolatabu.


km 2/01 t. 7\n◼ iVola me soli ena Feperueri: Dua ga na ivola e 192 na taqana e tu ena ivavakoso. Maji: Na Ka Mo Kila Mo Bula Tawamudu Kina. Sagai me tekivutaki na vuli iVolatabu. Epereli kei na Me: Na Vale ni Vakatawa kei na Yadra! Rawa ni soli na ikere ke tataleitaki o koya o lesuva. Solia na ivola na Kila se brochure na Loma ni Kalou, me tekivu kina na vuli iVolatabu.\n◼ Na ivakatawa daulewa se dua e lesia o koya me dikeva na akaude ni ivavakoso ena 1 Maji se ena gauna totolo ga e rawa ni oti oya. Ni sa caka oti, me kacivaki sara ena ivavakoso ni vakamacalataki oti na itukutuku ni akaude e tarava.\n◼ Me rau raica lesu na vunivola kei na ivakatawa ni cakacaka na nodra cakacaka na painia tudei kece. Ke dredre mera yacova e so na aua lavaki, mera raica na qase mera vukei. Na veivuke e rawa ni caka e tiko ena ivola e dau vakauta yani na iSoqosoqo ena veiyabaki e vakatakilakilataki ena S-201. Raici tale ga na parakaravu 12-20 ni itoma ni Our Kingdom Ministry, Okosita 1986.\n◼ Me raica na vunivola ni sa matata tiko vei iratou na lewe ni Komiti ni Taravale (Regional Building Committee) na veika e baleti ira na dautukutuku papitaiso kece era vakalewena tu na fomu ni bolecakacaka na Kingdom Hall Construction Worker Questionnaire (RBC-4). Ke veisau na kena ituvaki e dua, ni toki beka, digitaki me dauveiqaravi vakaitalatala se qase, e dodonu me vakaleweni vakatotolo e dua tale na fomu vou qai vakau vei iratou na lewe ni komiti. Ke sa veisau na itikotiko nei koya e bolecakacaka tiko oqo, se sa sega ni qai ivakaraitaki vinaka ena ivavakoso, me ratou vakauta vakatotolo sara na qase e dua na ivola vei iratou na lewe ni komiti.\n◼ Ena sogo na valenitabana ena Vakarauwai, 19 Me, 2001, ena vuku ni sasamaki. Ena sega na sarasara.\n◼ Ni cakacakataki na yalava tarai vakavudua, e rawa nira solia na dautukutuku na ivola na Kila se na brochure na Loma ni Kalou. E rawa ni soli e dua tale na ivola ke sa tiko vei itaukeinivale na ivola ruarua oqo. Mera tawana kece na veimataqali ivolacebaceba me qai biu ena vale e lala, se vei ira era sega ni taura na ivola. Sagai mera lesuvi na tataleitaki, vakabibi ke ra cakacakataka na yalava tarai vakavudua na painia lavotaki se rawarawa vei ira na ivavakoso voleka.\nE Rawa Mo iTokani ni Kalou!—Braille Vakavalagi, Vakaurudu\n◼ Kaseti Vou e Tu:\nKeep Your Eye Simple (Drama, dua ga na kaseti)—Vakaidia\nDoes God Really Care About Us?—Malayalam\nNa Yaca Vakalou Ka Na Tudei Tu Ga Ka Sega ni Mudu—Vakavalagi\nNa Matanitu Ena Kauta Mai na Parataisi—Malayalam\nJehovah’s Witnesses—What Do They Believe? (nodra na Jiu) (iVolacebaceba No. 18)—Vakaidia\nWhat Is the Purpose of Life? How Can You Find It?—Malayalam\nKingdom Melodies No. 1—Vakavalagi